tripathysagar/odia_wiki huggingface dataset:
ଲକ୍ଷ୍ମଣଗଡ଼ ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ସିକର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲକ୍ଷ୍ମଣଗଡ଼ ୨୭.୩୬୩୫ ଉତ୍ତର ଅକ୍ଷାଂଶ ଓ ୭୬.୮୫୮୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲକ୍ଷ୍ମଣଗଡ଼ ସହରର ମୋଟ ଜନସଂଖ୍ୟା ୪୭୨୮୮ ଅଟେ । ସେଥି ମଧ୍ୟରୁ ୫୧.୯୯% ଜଣ ପରୁଷ ହୋଇଥିବା ବେଳେ ୪୮.୦୧% ଜଣ ନାରୀ ଅଟନ୍ତି । ଲକ୍ଷ୍ମଣଗଡ଼ର ସାକ୍ଷରତା ହାର ୫୯.୩୬% ଅଟେ । ଏହା ଜାତୀୟ ହାରଠାରୁ ୫.୪୮% ପ୍ରତିଶତ କମ ଅଟେ । ସେଥିରୁ ୩୬.୬୩% ପ୍ରତିଶତ ପୁରୁଷ ଓ ୨୨.୭୩% ନାରୀ ଅଟନ୍ତି । ୧୭.୪୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଲକ୍ଷ୍ମଣଗଡ଼ର ସରକାରୀ ଭାଷା ଅଟେ ।
ସବ୍ୟସାଚୀ ମହାପାତ୍ରଙ୍କ ନିର୍ଦ୍ଦେଶନାରେ ନିର୍ମିତ, ମହାପାତ୍ର ମୁଭି ମାଜିକ୍ ପ୍ରତିଷ୍ଠାନର ଓଡ଼ିଆକଥାଚିତ୍ର ଆଦିମ ବିଚାର ୨୦୧୪ ମସିହାରେ ମୁକ୍ତିଲାଭ କରିଥିଲା ।
ସିସ୍ଟିସର୍କୋସିସ ଏକ ତନ୍ତୁ ସଂକ୍ରମଣ ରୋଗ ଯାହା ଏକ ପ୍ରକାର ଘୁଷୁରୀ ଫିତା କୃମି ଟିନିଆସୋଲିଅମରର ଛୁଆ ବା ଲାର୍ଭା ସିସ୍ଟିସର୍କସଦ୍ୱାରା ହୁଏ । ବର୍ଷ ବର୍ଷ ଧରି ଏହାର କୌଣସି ଲକ୍ଷଣ ପ୍ରକାଶ ନ ପାଇବା ପରେ ଏହା ଚର୍ମ ଓ ମାଂସପେଶିରେ ୧ରୁ ୨ ସେମି ବିଶିଷ୍ଟ ଯନ୍ତ୍ରଣାବିହୀନ ଟାଣ ଆବୁ ଆକାରରେ ବାହାରେ କିମ୍ବା ଯଦି ମସ୍ତିଷ୍କରେ ଥାଏ ତେବେ ସ୍ନାୟବିକ ଲକ୍ଷଣ ପ୍ରକାଶ ପାଏ । ମାସାଧିକ ବା ବର୍ଷାଧିକ କାଳ ପରେ ଏହି ଆବୁ ଯନ୍ତ୍ରଣାଦାୟକ ହୁଏ, ଫୁଲିଯାଏ ଓ ତାପରେ ଏହା କମିଯାଏ । ବିକାଶଶୀଳ ଦେଶମାନଙ୍କରେ ବାତ ଅପସ୍ମାର   ମାରିବାର ଏହା ଏକ ପ୍ରଧାନ କାରଣ । ଫିତା କୃମିର ଅଣ୍ଡା ଅପମିଶ୍ରିତ ଖାଦ୍ୟ ଓ ଜଳ ଗ୍ରହଣ କଲେ ଏହି ସଂକ୍ରମଣ ହୁଏ । ରନ୍ଧା ହୋଇ ନ ଥିବା ପରିବା ଏହାର ଏକ ମୂଖ୍ୟ ଉତ୍ସ । ବୟଃପ୍ରାପ୍ତ କୃମିର ଅଣ୍ଡା ସଂକ୍ରମିତ ଲୋକର ମଳରୁ ବାହାରେ ଯାହାକୁ ଟିନିଆସିସ କ‌ହ‌ନ୍ତି । ଟିନିଆସିସ ଏକ ଅନ୍ୟ ରୋଗ ଯାହା ଭଲରୁପେ ରନ୍ଧା ହୋଇନଥିବା ଘୁଷୁରୀ ମାଂସ ଖାଇଲେ ହୁଏ । ଦେହରେ ଫିତା କୃମି ଥିବା ଲୋକ ସଂସ୍ପର୍ଶରେ ଆସୁଥିବା ଲୋକର ଅଧିକ ରୋଗ ସଙ୍କଟ ଥାଏ । ଏହାର ସିସ୍ଟ ଭିତରୁ ସୁକ୍ଷ୍ମ ଛୁଞ୍ଚି ସାହାଯ୍ୟରେ ବାହାର କରାଯାଇଥିବା ପଦାର୍ଥ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ମସ୍ତିଷ୍କ ଭିତରେ ରୋଗ ଥିଲେ ସି.ଟି. ସ୍କାନ ବା ଏମ.ଆର.ଆଇ. ପରୀକ୍ଷାଦ୍ୱାରା ଜଣାଯାଏ । ସି.ଏସ୍.ଏଫ୍. ଓ ରକ୍ତ ପରୀକ୍ଷାରେ ଇଓସିନୋଫିଲ ଥିଲେ ଏହି ରୋଗର ସମ୍ଭାବନା ଥାଏ । ଏହି ସଂକ୍ରମଣକୁ ବ୍ୟକ୍ତିଗତ ସ୍ୱାସ୍ଥ୍ୟରକ୍ଷା ଓ ପରିମଳ ବ୍ୟବସ୍ଥାଦ୍ୱାରା ପ୍ରତିରୋଧ କରିହୁଏ । ଏହି ବ୍ୟବସ୍ଥାରେ ଭଲରୁପେ ରନ୍ଧା ଘୁଷୁରି ମାଂସ, ସଠିକ ଶୌଚାଳୟ ଓ ବିଶୁଦ୍ଧ ଜଳପାନ‌କୁ ଅଗ୍ରାଧିକାର ଦିଆଯାଏ । ଏହି ରୋଗ ବ୍ୟାପିବାକୁ ପ୍ରତିରୋଧ କରିବା ଏକାନ୍ତ ଆବଶ୍ୟକ । ମସ୍ତିଷ୍କରେ ରୋଗ ନ ଥିଲେ ଚିକିତ୍ସା ଦରକାର ହୁଏନି । ମସ୍ତିଷ୍କରେ ରୋଗ ଥିଲେ ପ୍ରାଜିକ୍ୱାଣ୍ଟେଲ କିମ୍ବା ଆଲ୍‌ବେଣ୍ଡାଜୋଲ ଔଷଧ ଦିଆଯାଏ । ଏହା ଦୀର୍ଘ ଦିନ ଧରି ଦିଆଯାଏ । ପ୍ରଦାହ ନିମନ୍ତେ ସ୍ଟିରଏଡ୍ ଓ ବାତ ନ ମାରିବା ନିମନ୍ତେ ଔଷଧ ଦରକାର ହୋଇପାରେ । ସିସ୍ଟ ଦେହରୁ ବାହାର କରିବା ନିମନ୍ତେ ଅପରେଶନ ଆବଶ୍ୟକ ହୁଏ । ଏସିଆ, ସବ୍-ସାହାରା ଆଫ୍ରିକା ଓ ଲାଟିନ ଆମେରିକାରେ ଘୁଷୁରୀ ଫିତାକୃମି ସାଧାରଣତଃ ଦେଖାଯାଏ । କେତେକ ସ୍ଥାନରେ ୨୫ % ଲୋକ ସଂକ୍ରମିତ ହେବା ବିଶ୍ୱାସ କରାଯାଏ । ବିକଶିତ ଦେଶମାନଙ୍କରେ ଏହା ଅତି ସାଧାରଣ । ସନ ୧୯୯୦ରେ ୧୨୦୦ ମୃତ୍ୟୁ ଘଟିଥିଲା ବେଳେ ସନ ୨୦୧୦ରେ ଏହା କମିଯାଇ ୭୦୦ ହୋଇଥିଲା । ସିସ୍ଟିସର୍କୋସିସ ରୋଗ ଘୁଷୁରୀ ଓ ଗୋଜାତୀୟ ଜୀବଙ୍କୁ ଆକ୍ରମଣ କରେ କିନ୍ତୁ ଏଗୁଡ଼ିକ ବେଶୀଦିନ ବଞ୍ଚୁ ନ ଥିବାରୁ ଲକ୍ଷଣ ପ୍ରକାଶ ପାଏନି । ସମ୍ପୁର୍ଣ୍ଣ ଇତିହାସରେ ଏହି ରୋଗ ଥିବା ଜଣାଯାଏ । ଆଉ ମଧ୍ୟ ଏହା ଏକ ହେଳା କରାଯାଉଥିବା ରୋଗ ।
ଅଭୟ ସିଂହ  (୧୮ ଅପ୍ରେଲ ୧୯୫୩ - ୧୩ ଫେବୃଆରୀ ୨୦୨୧) ଜଣେ ଭାରତୀୟ ଓଡ଼ିଆ-ଭାଷୀ ଲେଖକ, ସମ୍ପାଦକ, ତଥା ସର୍ବୋଦୟ ଆନ୍ଦୋଳନ କର୍ମୀ ଥିଲେ  । ସେ  "ସଚିତ୍ର ବିଜୟା"  ପତ୍ରିକାର ପ୍ରତିଷ୍ଠାତା ସମ୍ପାଦକ ଥିଲେ । ସଚିତ୍ର ବିଜୟା ପୂର୍ବରୁ ସେ ସମବାୟ ସମାଚାର, କଲ୍ୟାଣୀ ଓ ଅଧୁନା ଆଦି ପତ୍ରିକାର ସମ୍ପାଦନା କରିଥିଲେ । ଜୀବନୀ ବ୍ୟକ୍ତିଗତ ଜୀବନ ଅଭୟ ସିଂହ ୧୯୫୩ ମସିହାରେ ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାର ଲକ୍ଷ୍ମୀନାରାୟଣପୁରଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରଘୁନାଥ ସିଂହ । ସେ ଜଣେ ଶିକ୍ଷକ ଥିଲେ । ତାଙ୍କ ମାତାଙ୍କ ନାମ ଥିଲା ବୈଦେହୀ ସିଂହ । ତାଙ୍କର ପତ୍ନୀ ଓ ଉର୍ମି ଅମୃତା ନାମରେ ଗୋଟିଏ ଝିଅ ଥିଲେ ମଧ୍ୟ ସେ ସେମାନଙ୍କଠାରୁ ଦୂରରେ ରହୁଥିଲେ । ଜୀବନର ଶେଷ ପାଞ୍ଚ ବର୍ଷ ଭୁବନେଶ୍ୱରର ଏକ ଜରା ନିବାସରେ ଅତିବାହିତ କରିଥିଲେ । ୨୦୨୧ ମସିହା ଫେବୃଆରୀ ୧୩ ତାରିଖରେ ତାଙ୍କର ପରଲୋକ ଘଟିଥିଲା । ଶିକ୍ଷା ଡେରିବିଶ ହାଇସ୍କୁଲରୁ ସେ ମାଟ୍ରିକ ପାସ କରିଥିଲେ । କେନ୍ଦ୍ରପଡ଼ା କଲେଜରୁ +୨ ଓ ବିଜେବି କଲେଜରୁ ଓଡ଼ିଆ ଭାଷାରେ ସ୍ନାତକ ଶିକ୍ଷା ସମାପ୍ତ କରିଥିଲେ । ଭୁବନେଶ୍ୱରସ୍ଥ ରିଜିଓନାଲ କଲେଜରୁ ସେ ବିଏଡ଼ ଶିକ୍ଷା ମଧ୍ୟ ସମାପ୍ତ କରିଥିଲେ । ବୃତ୍ତି ସେ ସମବାୟ ବିଭାଗରେ ସେ ଚାକିରିରେ ଯୋଗଦେଇଥିଲେ ଓ ସ୍ୱଳ୍ପ ସମୟ ପରେ ତାହା ଛାଡ଼ି ଦେଇଥିଲେ । ପରିବେଶ ସୁରକ୍ଷା ସେ  "ଜୀବନ"  ନାମକ ଏକ ଅନୁଷ୍ଠାନ ଗଢ଼ି ବୃକ୍ଷରୋପଣ ସହ ଔଷଧୀୟ ଉଦ୍ୟାନ ସୃଷ୍ଟିକରିବା ନିମନ୍ତେ ଉଦ୍ୟମ କରିଥିଲେ ।  "ରାଜକିଶୋର ନାୟକ ଜାତୀୟ ସ୍ମାରକୀ ଟ୍ରଷ୍ଟ"  ନାମକ ଏକ ଅଣଲାଭକାରୀ ସଂଗଠନ ସହ ସେ ମଧ୍ୟ ସେ ଜଡ଼ିତ ଥିଲେ । ପରିବେଶ ସୁରକ୍ଷା ଆନ୍ଦୋଳନ ଏବଂ ଜୈବିକ କୃଷିର ବିସ୍ତାର ଲାଗି ଉଦ୍ୟମ କରିବା ସହ ସର୍ବୋଦୟ ଆନ୍ଦୋଳନରେ ମଧ୍ୟ ସେ ଭାଗନେଇଥିଲେ । ରଚନାବଳୀ ତାଙ୍କର ମୋଟ ସଂକଳିତ ରଚନାର ସଂଖ୍ୟା ୫୧। ଏହା ବାଦ ସେ ସଚିତ୍ର ବିଜୟା ପତ୍ରିକା ଓ ଆଗାମୀ ଶତାବ୍ଦୀର ସମ୍ପାଦନା ତଥା ଅନୁବାଦ ମଧ୍ୟ କରିଥିଲେ । ସହଯୋଗୀ ସୁବ୍ରତ କୁମାର ସାହୁଙ୍କ ସହ ସେ ସୃଜନର ସିଂହନାଦ ନାମରେ ଏକ ପ୍ରବନ୍ଧ ସଂକଳନ ସମ୍ପାଦନା କରିଥିଲେ  ସେଥିରେ ସଚିତ୍ର ବିଜୟାର ୨୧ଟି ସଂପାଦକୀୟ ଅଗ୍ରଲେଖ ସହିତ  "ପରିବେଶ-ପରମ୍ପରା-ସଂସ୍କୃତି ଓ ପର୍ଯ୍ୟଟନ"  ଆଦି ବିଭାଗରେ ନଅଟି ଏବଂ  "ଜୀବନ-ସଂଗ୍ରାମ"  ବିଭାଗରେ ତିନିଟି ଲେଖା ସ୍ଥାନୀତ ହୋଇଥିଲା । ତା ' ସହିତ ଆଠଟି ପ୍ରବନ୍ଧ ଓ ଦଶଟି ସାକ୍ଷାତ୍ ‌କାର ମଧ୍ୟ ଏଥିରେ ରହିଥିଲା । ପି. ସାଇନାଥଙ୍କ ପୁସ୍ତକ ଏଭ୍ରିବଡି ଲଭ୍‌ସ ଏ ଗୁଡ୍‌ ଡ୍ରଟ୍‌ର ଓଡ଼ିଆ ଭାଷାନ୍ତର ମରୁଡ଼ି ପଡ଼ିଲେ ସଭିଙ୍କ ମଉଜ ତାଙ୍କର ଏକ ଉଲ୍ଲେଖନୀୟ କୃତି । ସମ୍ପାଦନା ସେ ପ୍ରଥମେ ସମବାୟ ସମାଚାର, କଲ୍ୟାଣୀ ଓ ଅଧୁନା ଆଦି ପତ୍ରିକାର ସମ୍ପାଦନା କରିଥିଲେ । ଚନ୍ଦାମାମା ଗ୍ରୁପ ତରଫରୁ ୧୯୯୪ ମସିହା ଅକ୍ଟୋବର ମାସରେ ସଚିତ୍ର ବିଜୟା ପତ୍ରିକା ଆରମ୍ଭ କରାଯାଇଥିଲା । ସେ ଥିଲେ ସେହି ପତ୍ରିକାର ପ୍ରତିଷ୍ଠାତା ସମ୍ପାଦକ । ୧୯୯୪ରୁ ୧୯୯୬ ଏହି ଦୁଇ ବର୍ଷ ମଧ୍ୟରେ ସେ ଏହି ପତ୍ରିକାର ୨୪ଟି ସଂଖ୍ୟା ବାହାର କରି ପତ୍ରିକାଟିକୁ ଲୋକପ୍ରିୟ କରାଇଥିଲେ । ଏକ ସମୟରେ ଏହି ପତ୍ରିକାର ଏକ ଲକ୍ଷ କପି ପ୍ରକାଶ ପାଉଥିଲା । ୧୯୯୬ରେ ସେ ଏହି ପତ୍ରିକା ଛାଡ଼ି ଦେଇଥିଲେ । ଏହା ପରେ ସେ ଶେଖ ମତଲୁବ ଅଲ୍ଲୀଙ୍କ ସମ୍ପାଦନାରେ ପ୍ରକାଶ ପାଉଥିବା ପତ୍ରିକା ଆଗାମୀ ଶତାବ୍ଦୀରେ ଅନେକ ଫିଚର ଲେଖିଥିଲେ । ୧୯୯୮-୯୯ ବେଳକୁ ସେ ପ୍ରବାହ ନାମକ ଏକ ପତ୍ରିକା ସମ୍ପାଦନା କରିଥିଲେ । ଏହି ପତ୍ରିକାର ମାତ୍ର ୨ଟି ସଂଖ୍ୟା ପ୍ରକାଶ ପାଇଥିଲେ ମଧ୍ୟ ତାଙ୍କ ସମ୍ପାଦନା ବହୁ ପ୍ରଶଂସିତ ହୋଇଥିଲା । ସେ ଧରିତ୍ରୀରେ ମଧ୍ୟ ସ୍ଥମ୍ଭ ଲେଖୁଥିଲେ । ଅଧୁନା ଓ ସମବାୟ ସମାଚାର ପତ୍ରିକା ସହିତ ମଧ୍ୟ ସେ ସଂପୃକ୍ତ ଥିଲେ । ମୌଳିକ ରଚନା ତାଙ୍କ ପୁସ୍ତକ  "ସହସ୍ର ସୂର୍ଯ୍ୟର ଅନ୍ଧକାର"  ପୋଖରାନରେ ହୋଇଥିବା ପରମାଣୁ ପରୀକ୍ଷଣ ସମୟରେ ପରମାଣୁ ବୋମାର ମାନବ ସମାଜ ପ୍ରତି କୁପ୍ରଭାବ ଉପରେ ପର୍ଯ୍ୟବସିତ ଥିଲା । ଅନୁବାଦ ସେ ପି. ସାଇନାଥଙ୍କ ପୁସ୍ତକ ଏଭ୍ରିବଡି ଲଭ୍‌ସ ଏ ଗୁଡ୍‌ ଡ୍ରଟ୍‌କୁ ଓଡ଼ିଆରେ ମରୁଡ଼ି ପଡ଼ିଲେ ସଭିଙ୍କ ମଉଜ ନାମରେ ଭାଷାନ୍ତର କରିଥିଲେ ।
କମ୍ପୋନ୍ମାଦ  (ଡେଲିରିଅମ ଟ୍ରେମେନ୍ସ) ଏକ ଉନ୍ମାଦ ଅବସ୍ଥା ଯାହା ମଦ୍ୟପର ମଦ ଖାଇବା ଛଡ଼େଇଲେ  (ଉଇଥଡ୍ରୟାଲ) ସୃଷ୍ଟି ହୁଏ  । ମଦ ପରିତ୍ୟାଗର ଦୁଇ ଦିନରେ ଆରମ୍ଭ ହୋଇ ଦୁଇ ତିନି ଦିନ ପର୍ଯ୍ୟନ୍ତ ରହେ ଲୋକର ଦୃଷ୍ଟି ଓ ଶ୍ରବଣ ବିଭ୍ରମ ହୁଏ । ଶରୀର କମ୍ପନ   ହୁଏ, ଦେହ ଜୋରରେ ଥରେ, ଅନିୟମିତ ହୃତସ୍ପନ୍ଦନ ହୁଏ ଓ ଝାଳ ବହେ । ବେଳେ ବେଳେ ଦେହ ଉତ୍ତାପ ଅତି ବେଶୀ ହୁଏ କିମ୍ବା ବାତ   ମାରି ମୃତ୍ୟୁ ହୁଏ । ଡ୍ରଗ ଉଇଥଡ୍ର‌ୟାଲ ଶ୍ରେଣୀରେ ମଦ ବିପଦ ଜନ‌କ । ଏକ ମାସରୁ ଅଧିକ ମାତ୍ରାଧିକ ମଦ/ ଆଲକୋହୋଲ ପିଇଲେ କମ୍ପୋନ୍ମାଦ ହୁଏ । ବେଞ୍ଜୋଡାଏଜେପିନ ଓ ବାର୍ବିଚୁରେଟ ଉଇଥଡ୍ରୟାଲରେ ମଧ୍ୟ ସମାନ ଧରଣର ଲକ୍ଷଣ ଦେଖାଯାଏ । କୋକେନ ଉଇଥଡ୍ରୟାଲରେ କିଛି ବଡ଼ ଧରଣର ଲକ୍ଷଣ ପ୍ରକାଶ ପାଏ ନାହିଁ । ଇଲେକ୍ଟ୍ରୋଲାଇଟ ସମସ୍ୟା, ଅଗ୍ନାଶୟ ପ୍ରଦାହ ଓ ଆଲକୋହୋଲ ହେପାଟାଇଟିସ ଇତ୍ୟାଦି ଆନୁସଙ୍ଗିକ ରୋଗର ଅନୁପସ୍ଥିତି ନିର୍ଣ୍ଣୟ କରିବା ଆବଶ୍ୟକ । ଉଇଥଡ୍ରୟାଲ ଲକ୍ଷଣମାନଙ୍କର ଚିକିତ୍ସା କରି ରୋଗ ପ୍ରତିରୋଧ କରାଯାଏ । କମ୍ପୋନ୍ମାଦ ଆରମ୍ଭ ହେଲେ ଆକ୍ରମଣାତ୍ମକ ଚିକିତ୍ସା କଲେ ଫଳାଫଳ ଉନ୍ନତ ହୁଏ । ଯଥେଷ୍ଟ ଆଲୋକ ଥିବା ନିଶବ୍ଦ ଇଣ୍ଟେନସିଭ କେୟାର ୟୁନିଟରେ ଚିକିତ୍ସା କରାଯାଏ । ବେଞ୍ଜୋଡାଏଜେପିନ ଦଳର ଡାଏଜେପାମ, ଲୋରାଜେପାମ, କ୍ଲୋରଡାଏଜେପୋକସାଇଡ ଓ ଅକସାଜେପାମ ଇତ୍ୟାଦି ସାଧାରଣତଃ ଦିଆଯାଏ । ରୋଗୀ ସାମାନ୍ୟ ଶୋଇବା ପର୍ଯ୍ୟନ୍ତ ଔଷଧ ଦିଆଯାଏ । ଆଣ୍ଟିସାଇକୋଟିକ ହାଲୋପେରିଡଲ ମଧ୍ୟ ଦିଆଯାଇପାରେ । ଭିଟାମିନ ଥିଆମିନ ଦେବାକୁ ସୁପାରିସ କରାଯାଏ । ଚିକିତ୍ସା ନ ପାଇଲେ ୧୫ରୁ ୪୦ % ମୃତ୍ୟୁ ହୁଏ । ଅଧୁନା ୧ରୁ ୪ % ମୃତ୍ୟୁ ହେଉଛି । ଅର୍ଦ୍ଧେକ ସଂଖ୍ୟକ ମଦ୍ୟାତ୍ୟୟ ରୋଗୀଙ୍କର ମଦ ପରିମାଣ କମେଇଲେ ଉଇଥଡ୍ରୟାଲ ଲକ୍ଷଣ ଦେଖାଯାଏ । ଏମାନଙ୍କ ମଧ୍ୟରୁ ୩ରୁ ୫ % ଲୋକଙ୍କର କମ୍ପୋନ୍ମାଦ ବା ବାତ ହୁଏ । ସନ ୧୮୧୩ରେ ପ୍ରଥମେ ଡେଲିରିଅମ ଟ୍ରେମେନସ ନାମ ଦିଆଯାଇଥିଲେ ମଧ୍ୟ ଏହାର ଲକ୍ଷଣ ୧୭୦୦ ମସିହାରୁ ଲିପିବଦ୍ଧ ଅଛି । ଏହାକୁ ସେକିଙ୍ଗ ଫ୍ରେଞ୍ଜି ବା ସଣ୍ଡରସ-ସଟନ ସିଣ୍ଡ୍ରୋମ ମଧ୍ୟ କୁହାଯାଏ । ଇଂରାଜୀ ଭାଷାରେ ଏହାର ଅନ୍ୟ ଡାକ ନାମ: ବ୍ୟାରେଲ ଫିଭର, ବ୍ଲୁ ହରର, ବଟଲଏକ୍, ବ୍ୟାଟସ, ଡ୍ରଙ୍କନ ହରର, ଏଲିଫ୍ୟାଣ୍ଟସ, ଗ୍ୟାଲନ ଡିସଟେମ୍ପର, କ୍ୱାଟ ମାନିଆ, ପିଙ୍କ ସ୍ପାଇଡର ।
ଓଡ଼ିଆ କଥାଚିତ୍ର ଜଗତରେ ୨୦୧୬ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ତ୍ରିଲୋଚନପୁର ଉଚ୍ଚବିଦ୍ୟାଳୟ ପୁରୀ ଜିଲ୍ଲାର କଣାସ ବ୍ଲକ୍ ଅନ୍ତର୍ଗତ ତ୍ରିଲୋଚନପୁର ପଞ୍ଚାୟତରେ ଅବସ୍ଥିତ। ପ୍ରତିଷ୍ଠା ଓ ବୈଶିଷ୍ଠ୍ୟ ଏହି ବିଦ୍ୟାଳୟ ୧୯୬୯ ମସିହାରେ ପ୍ରତିଷ୍ଠା ହୋଇଥିଲା। ଏହା ଶିକ୍ଷା ବିଭାଗ ଅଧିନରେ ଚାଲୁଅଛି। ବିଦ୍ୟାଳୟର ଭାଷା ବିନିମୟର ମାଧ୍ୟମ ଓଡ଼ିଆ ଅଟେ। ଏହା ଏକ ସରକାରୀ ବିଦ୍ୟାଳୟ। ବିଦ୍ୟାଳୟରେ ସର୍ବମୋଟ ପାଞ୍ଚଟି ଶ୍ରେଣୀଗୃହ ରହିଛି। ଏଠାରେ ଅଷ୍ଟମଠାରୁ ଦଶମ ପର୍ଯ୍ୟନ୍ତ ଶିକ୍ଷାଦାନ କରାଯାଇଥାଏ। ପିଲାମାନଙ୍କୁ ପଢାଇବା ନିମନ୍ତେ ୬ ଜଣ ଶିକ୍ଷକ ଓ ଜଣେ ଶିକ୍ଷୟତ୍ରୀ ରହିଛନ୍ତି।
ଶୁକ୍ଳପକ୍ଷ ଦଶମୀ ତିଥି ଗୁରୁବାରରେ ପଡ଼ିଲେ, ତାହା ସୁଦଶା ବ୍ରତ ରୂପେ ପାଳିତ ହୁଏ । ଏଥିରେ ଲକ୍ଷ୍ମୀଙ୍କୁ ପୂଜା କରାଯାଏ । ସୁଦଶାର ଅର୍ଥ ଭଲ ସମୟ କିନ୍ତୁ ପଲ୍ଲୀ ମାନସରେ ସମ୍ଭବତଃ ସୁଦଶା ଶବ୍ଦ ସହିତ ଦଶ ସଂଖ୍ୟାଟି ସଂଯୋଜିତ ହୋଇ ଆସିଅଛି । ଫଳତଃ ଉପାସନାରେ ଦଶ ପାଖୁଡ଼ା ପଦ୍ମ, ଦଶବର୍ଣ୍ଣ ମୁରୁଜ, ଦଶମୁଖୀ ଦୀପ, ଦଶମୁଠି ଚାଉଳ, ଦଶମେଞ୍ଚା କଦଳୀ, ଦଶଗୋଟି ମଣ୍ଡା ଓ ଲକ୍ଷ୍ମୀଙ୍କ ପ୍ରତୀକ ରୂପେ ଲକ୍ଷ୍ମୀଙ୍କ ଦଶନାମ ଲକ୍ଷ୍ମୀନାରାୟଣୀ, କମଳିନୀ, ଶ୍ରୀ ହରିପ୍ରିୟା, ପଦ୍ମାଳୟା, କମଳା, ଚଞ୍ଚଳା, ବିଘ୍ନସେନୀ, ସିନ୍ଧୁର ଦୁଲ୍ଲଣୀ, ଦୁର୍ଗତି, ବିଷ୍ଣୁ ପାଟରାଣୀ । ସୁମରିତ ଦଶଖିଅ ଧଳାସୂତାର ଏକ ବ୍ରତ ପୂଜା କରାଯିବାର ବିଧି ରହିଛି । ସେହି ବ୍ରତକୁ ପରବର୍ତ୍ତୀ ସୁଦଶା ବ୍ରତ ପର୍ଯ୍ୟନ୍ତ ବାହୁରେ ଧାରଣ କରାଯାଏ । ଏହି ପର୍ବ ଓଡ଼ିଶାର ବିଶେଷତ୍ୱ, ଏହାକୁ କେବଳ ଓଡ଼ିଆ ମହିଳା  (ହିନ୍ଦୁ)ମାନେ ପାଳନ କରିଥାନ୍ତି  । ଭାରତର ଅନ୍ୟ ରାଜ୍ୟରେ ବା ଭାରତ ବାହାରେ ଏହା ଦେଖା ଯାଏ ନାହିଁ । ବ୍ରତ କାହାଣୀ ଜନୈକା ବିଧବା ବ୍ରାହ୍ମଣୀ ନଦୀରୁ ଜଳ ଆଣିବା ସମୟରେ ନିଜ ବ୍ରତଟିକୁ ହଜାଇ ଦେଇଛନ୍ତି । ବ୍ରତ ହରାଇ ବିକଳ ଭାବେ କ୍ରନ୍ଦନ କରୁଥିବା ବେଳେ ନଳ ରାଜା ତାଙ୍କର ଦୁଃଖ ଦୂର କରିବା ପାଇଁ ସତ୍ୟବଦ୍ଧ ହୋଇ ନିଜ ରାଣୀଙ୍କଠାରୁ ବ୍ରତ ଆଣି ବ୍ରାହ୍ମଣୀଙ୍କୁ ଦେଛନ୍ତି । ବ୍ରତଟି ଲକ୍ଷ୍ମୀଙ୍କ ପ୍ରତୀକ ହୋଇଥିବାରୁ ବ୍ରତଦାନ କଲେ ଲକ୍ଷ୍ମୀଛଡ଼ା ହେବାର କଥିତ ଥିବାରୁ ରାଣୀ ଅତ୍ୟନ୍ତ କୁଣ୍ଠାର ସହ ବ୍ରତଟିକୁ ଦେଇଛନ୍ତି । ବ୍ରତଦାନ ପରେ ତାଙ୍କର ସକଳ ସମ୍ପଦ, ସୁଖ, ଐଶ୍ୱର୍ଯ୍ୟ ଅପହୃତ ହୋଇ ରାଜା ଓ ରାଣୀ ଲକ୍ଷ୍ମୀଛଡ଼ା ଓ ଶ୍ରୀହୀନ ହୋଇ ପଡ଼ିଛନ୍ତି । ଯାବତୀୟ ଦୁଃଖ ଦୁର୍ଦ୍ଦଶା ଭୋଗ କଲାପରେ ରାଣୀ ପୁନଶ୍ଚ ଯଥାବିଧି ସୁଦଶା ବ୍ରତ ପାଳନ କରିବାପରେ ସେମାନଙ୍କର ସମସ୍ତ ଅପହୃତ ସୁଖ ସୌଭାଗ୍ୟ ଫେରି ଆସିଛି ।
ଶର୍ମିଳା ରେଗେ  (୭ ଅକ୍ଟୋବର ୧୯୬୪ - ୧୩ ଜୁଲାଇ ୨୦୧୩) ଜଣେ ଭାରତୀୟ ସମାଜବିଜ୍ଞାନୀ, ନାରୀବାଦୀ ପଣ୍ଡିତ ତଥା ଲିଖନ ଜାତିର ଲେଖକ ଥିଲେ  । ସେ ୧୯୯୧ ମସିହାରେ ପୁଣେ ବିଶ୍ୱବିଦ୍ୟାଳୟର କ୍ରାନ୍ତିଜ୍ୟୋତି ସାବିତ୍ରୀବାଇ ଫୁଲେ ମହିଳା ଅଧ୍ୟୟନ କେନ୍ଦ୍ର,  (ଲିଙ୍ଗ ଅଧ୍ୟୟନ ବିଭାଗ)ର ନେତୃତ୍ୱ ନେଇଥିଲେ  । ୨୦୦୬ରେ ମାଡ୍ରାସ ଇନଷ୍ଟିଚ୍ୟୁଟ୍ ଅଫ୍ ଡେଭଲପମେଣ୍ଟ ଷ୍ଟଡିଜ୍  ରୁ ବିକାଶ ଅଧ୍ୟୟନରେ ଉଲ୍ଲେଖନୀୟ ଅବଦାନ ପାଇଁ ସେ ମାଲକମ୍ ଆଡିଶିୟା ପୁରସ୍କାର ଗ୍ରହଣ କରିଥିଲେ । ସେ ୧୩ ଜୁଲାଇ ୨୦୧୩ ମସିରେ କୋଲନ କର୍କଟରେ ମୃତ୍ୟୁ ବରଣ କରିଥିଲେ । ଏକାଡେମିକ ଅବଦାନ ରେଗେ ଭାରତର ଅଗ୍ରଣୀ ନାରୀବାଦୀ ପଣ୍ଡିତମାନଙ୍କ ମଧ୍ୟରୁ ଜଣେ ଥିଲେ, ଯାହାର ଶ୍ରେଣୀ, ଜାତି, ଧର୍ମ ଏବଂ ଯୌନ ସମ୍ବନ୍ଧୀୟ ପ୍ରଶ୍ନରେ ଭାରତରେ ନାରୀବାଦୀ ବିତର୍କ ଖୋଲିବାରେ  'ଦଳିତ ଷ୍ଟାଣ୍ଡପଏଣ୍ଟ ଦୃଷ୍ଟିକୋଣ' ର ବିକାଶରେ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲା । ଏକାଡେମୀର ରେଗେଙ୍କ କାର୍ଯ୍ୟ, ଦଳିତ ଛାତ୍ରଙ୍କ ଅଧିକାର ପାଇଁ ଲଢିବା, ଭାରତରେ ଗୁରୁତ୍ୱପୂର୍ଣ୍ଣ ଶିକ୍ଷାଗତ ସଂସ୍କାର ପ୍ରତି ତାଙ୍କର ପ୍ରତିବଦ୍ଧତାର ପ୍ରମାଣ ଅଟେ । ଏକ ଶ୍ରଦ୍ଧାଳୁ ତାଙ୍କୁ  "ଫୁଲେ-ଆମ୍ବେଦକରାଇଟ୍ ଫେମିନିଷ୍ଟ ୱେଲଡର୍"  ଭାବରେ ବର୍ଣ୍ଣନା କରିଥିଲେ, ଯିଏ  "ଜାତିର ଗଠନମୂଳକ ହିଂସା ଏବଂ ଯୌନ ସମ୍ପର୍କ ଏବଂ ଶ୍ରମ ସହିତ ଏହାର ସମ୍ପର୍କକୁ ନାରୀବାଦୀ ବକ୍ତବ୍ୟରେ ଆଣିଥିଲେ । ଭାରତରେ ମହିଳାଙ୍କ ପ୍ରଶ୍ନକୁ ନେଇ ତାଙ୍କର ଚିନ୍ତାଧାରା, ଇତିହାସ ଲିପିର ନୂତନ ତଥା ବିକଳ୍ପ ପଦ୍ଧତିରେ ବହୁ ଅବଦାନ ରଖିଥିଲା, ଯାହାକି ହିନ୍ଦୁ ଜାତିର ଦଳିତ ସ୍ୱର ଏବଂ ଦୃଷ୍ଟିକୋଣକୁ ଦୃଷ୍ଟିରେ ରଖି ଭାରତ ଇତିହାସର ରାଜନୈତିକ ମିଲିୟମରେ ଅବହେଳିତ ହୋଇଆସୁଥିଲା । ତାଙ୍କର ଶେଷ ପ୍ରକାଶିତ କାର୍ଯ୍ୟରେ ମ୍ୟାଡନେସ୍ ଅଫ୍ ମନୁ, ବ୍ରାହ୍ମଣୀୟ ପିତୃପୁରୁଷଙ୍କ ବିରୁଦ୍ଧରେ ତାଙ୍କର ଆଦର୍ଶଗତ ଲଢେଇ ଏବଂ ଜାତି ପ୍ରଣାଳୀ ମହିଳାଙ୍କ ପ୍ରତି ହିଂସା ସୃଷ୍ଟି କରି ମହିଳା ଆନ୍ଦୋଳନରେ ଆମ୍ବେଦକରଙ୍କ ଭୂମିକାକୁ କେନ୍ଦ୍ରୀଭୂତ କରିବାକୁ ଚେଷ୍ଟା କରିଥିଲା । ବିକଳ୍ପ ଇତିହାସ ଲେଖା ଉପରେ ତାଙ୍କର ବିଶେଷ ଧ୍ୟାନ ସ୍ଥାନୀୟ ତଥା ମୌଖିକ ପରମ୍ପରାକୁ ଜ୍ଞାନ ଏବଂ ସାଂସ୍କୃତିକ ଅଭ୍ୟାସରେ ନୂତନ ଜୀବନ ଦେଇଛି, ଯାହା ଜାତୀୟ ସ୍ମୃତିର ଅଭିଲେଖାଗାର ନିର୍ମାଣ କରୁଥିବା ଅନୁବାଦ ପ୍ରକଳ୍ପ ମାଧ୍ୟମରେ ସେମାନଙ୍କୁ ଜନସାଧାରଣଙ୍କ ଦୃଷ୍ଟି ଆକର୍ଷଣ କରିଛି । ଡକ୍ଟର ରେଗେ ନାରୀବାଦୀ ଅଧ୍ୟୟନ ଉପରେ ପୁସ୍ତକ ପୁନଃଲିଖନ କରି ପିତୃପୁରୁଷ ଜାତି ଏବଂ ଏହାର କ୍ରମବିକାଶକୁ ଅକ୍ଷୁର୍ଣ୍ଣ ରଖିବା ବିଷୟରେ ଦର୍ଶାଇଛନ୍ତି । ସାମାଜିକ ଗତିବିଧିର ଇତିହାସ ଏବଂ ରାଜନୀତିରେ ବିଶେଷ କରି ନିମ୍ନ ଜାତିର ସଂଘର୍ଷରେ ସେ ଦର୍ଶାଇଥିଲେ ଯେ ଲିଙ୍ଗ ଏବଂ ଜାତି ଗଭୀର ଭାବରେ ଜଡ଼ିତ । ପୁଣେ ବିଶ୍ୱବିଦ୍ୟାଳୟର କ୍ରାନ୍ତିଜୋତି ସାବିତ୍ରୀବାଇ ଫୁଲେ ମହିଳା ଅଧ୍ୟୟନ କେନ୍ଦ୍ରର ଚେୟାରମ୍ୟାନ୍ ଭାବରେ ଡକ୍ଟର ରେଗେ ଯୁବକ ମାନସିକତାକୁ ଆକୃଷ୍ଟ କରିଥିଲେ ଏବଂ ତାଙ୍କ ଛାତ୍ର ଏବଂ ସହକର୍ମୀଙ୍କ ଅନୁଯାୟୀ ଜୀବନ ଅତିବାହିତ କରିଥିଲେ ଯେପରି ତାଙ୍କର ଅଧ୍ୟୟନ ଏବଂ ଅନ୍ୟମାନଙ୍କୁ ଅଧ୍ୟୟନ କରିବାରେ ସାହାଯ୍ୟ କରିବା ବ୍ୟତୀତ ଅନ୍ୟ କୌଣସି ଲକ୍ଷ୍ୟ ନଥିଲା । ୨୦୦୨ ମସିହାରେ, ସେ ମହିଳା ଅଧ୍ୟୟନ ବିଭାଗରେ ପିଲାମାନଙ୍କ ପାଇଁ ଏକ ଯତ୍ନ କେନ୍ଦ୍ର ପ୍ରତିଷ୍ଠା କରିଥିଲେ ।
ସିନ୍ଧନୁର ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ରଇଚୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିନ୍ଧନୁର ୧୫.୭୬୯୮ ଉତ୍ତର ଅକ୍ଷାଂଶ ଓ ୭୬.୭୫୫୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିନ୍ଧନୁର ସହରର ମୋଟ ଜନସଂଖ୍ୟା ୬୧୨୯୨ ଅଟେ । ସେଥି ମଧ୍ୟରୁ ୫୧.୧୯% ଜଣ ପରୁଷ ହୋଇଥିବା ବେଳେ ୪୮.୮୧% ଜଣ ନାରୀ ଅଟନ୍ତି । ସିନ୍ଧନୁରର ସାକ୍ଷରତା ହାର ୫୩.୬୭% ଅଟେ । ଏହା ଜାତୀୟ ହାରଠାରୁ ୧୧.୧୭% ପ୍ରତିଶତ କମ ଅଟେ । ସେଥିରୁ ୩୨.୧୦% ପ୍ରତିଶତ ପୁରୁଷ ଓ ୨୧.୫୮% ନାରୀ ଅଟନ୍ତି । ୧୫.୨୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ସିନ୍ଧନୁରର ସରକାରୀ ଭାଷା ଅଟେ ।
ଭେଲାଗ୍ଲୁସେରେଜ ଆଲଫା,  (ଇଂରାଜୀ ଭାଷାରେ ), ଭିପ୍ରିଭ   ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଗାଉଚର ରୋଗ ପ୍ରକାର ୧ ପାଇଁ ବ୍ୟବହୃତ ହୁଏ  । ପ୍ରତି ଦୁଇ ସପ୍ତାହରେ ଥରେ ଏହା ଧୀରେ ଧୀରେ ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଇମିଗ୍ଲୁସେରେଜ ସହିତ ଏହା ସମାନ ପ୍ରଭାବଶାଳୀ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡବିନ୍ଧା, ମୁଣ୍ଡ ବୁଲାଇବା, ହାଡ ଯନ୍ତ୍ରଣା, ତରଳ ପଦାର୍ଥ ସଂଚାରଣ ସମ୍ବନ୍ଧୀୟ ପ୍ରତିକ୍ରିୟା, ଥକାପଣ ଏବଂ ଜ୍ୱର ହୋଇପାରେ । ଏହି ଔଷଧ ବିରୁଦ୍ଧରେ ଆଣ୍ଟିବାଡି ଗଠନ ହୋଇପାରେ । ଏହା ନିଖୋଜ ଏନଜାଇମ୍ ଗ୍ଲୁକୋସେରେବ୍ରୋସାଇଡେଜ୍ ପ୍ରତିସ୍ଥାପନ କରି କାର୍ଯ୍ୟ କରେ ଏବଂ ଏହିପରି ଗ୍ଲୁକୋସେରେବ୍ରୋସାଇଡ୍ ଭାଙ୍ଗିବାରେ ମଧ୍ୟ ସହଜ ହୁଏ । ୨୦୧୦ ମସିହାରେ ୟୁରୋପ ଏବଂ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭେଲାଗ୍ଲୁରେଜ ଆଲଫା ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହାର ୪୦୦ ୟୁନିଟର ମୂଲ୍ୟ ପ୍ରାୟ ୧୪୦୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧୫୦୦ ଡଲାର ଅଟେ । ସାଧାରଣ ୭୦ କିଲୋଗ୍ରାମ ଓଜନର ବ୍ୟକ୍ତିଙ୍କ ପାଇଁ କାନାଡ଼ାରେ ୨୦୧୭ ସୁଦ୍ଧା ବର୍ଷକୁ ପ୍ରାୟ ୧୫୦,୦୦୦ରୁ ୫୬୦,୦୦୦ କାନାଡ଼ା ଡଲାର ଖର୍ଚ୍ଚ ହୋଇଥାଏ । ଏହା ରେକମ୍ବିନାଣ୍ଟଡିଏନଏ କୌଶଳ ଦ୍ୱାରା ପ୍ରସ୍ତୁତ ହୁଏ ।
ଉତ୍ତାପ ରୋଗ ହୁଏ ଯେତେବେଳେ ଉତ୍ତପ୍ତ ପରିବେଶର ସଂସ୍ପର୍ଶରେ ମଣିଷ ଆସିଥାଏ । ଏହାର ଲକ୍ଷଣଗୁଡ଼ିକ ମଧ୍ୟରେ ଘିମିରି, ଉତ୍ତାପ ଜନିତ ମାଂସପେଶୀ କ୍ରାମ୍ପ; ଉତ୍ତାପ ସିଙ୍କୋପ୍ ସହିତ ସଂକ୍ଷିପ୍ତ ଚେତନା ହାନି; ପ୍ରବଳ ଝାଳ ବୋହିବା, ଦୁର୍ବଳତା, ମୁଣ୍ଡବିନ୍ଧା, ଏବଂ ଉତ୍ତାପ କ୍ଳାନ୍ତି ସହିତ ଅଇ; ଦ୍ୱନ୍ଦ୍ୱ, ବାତ ଏବଂ ଅଂଶୁଘାତ ସହିତ ଶରୀରର ଅତ୍ୟଧିକ ତାପମାତ୍ରା ବୃଦ୍ଧି । ବିପଦ କାରଣଗୁଡ଼ିକ ମଧ୍ୟରେ ଅନ୍ୟାନ୍ୟ ସ୍ୱାସ୍ଥ୍ୟ ସମସ୍ୟା ଯେପରିକି ଉତ୍ତାପରେ ବ୍ୟାୟାମ, ମାନସିକ ରୋଗ, ମଦ୍ୟପାନ ଏବଂ ନିକଟ ଅତୀତରେ ଏକ ଥଣ୍ଡା ସ୍ଥାନରୁ ଗରମ ଜଳବାୟୁକୁ ଯିବା । ଅନ୍ୟ କେତେକ ଉତ୍ସ ମଧ୍ୟରୁ ଉତ୍ତାପ ଇଡିମା ଏବଂ ରାବଡୋମାୟୋଲାଇସିସ  (ମାଂସପେଶୀ ଭାଙ୍ଗିବା) ଅନ୍ୟତମ  । ପ୍ରତିଷେଧ ନିମନ୍ତେ ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ପିଇବା, କମି ଯାଇଥିବା ଲୁଣକୁ ପୁରଣ କରିବା ଏବଂ ଉତ୍ତାପରେ ରହିବା ସମୟ ସୀମିତ କରିବା । ଯେଉଁମାନଙ୍କ ଘରେ ଶୀତତାପ ନିୟନ୍ତ୍ରିତ ସୁବିଧା ନାହିଁ, ସେମାନଙ୍କ ପାଇଁ ସର୍ବସାଧାରଣ ଶୀତତାପ ନିୟନ୍ତ୍ରିତ ସୁବିଧା ଗୁରୁତ୍ୱପୂର୍ଣ୍ଣ । ଚିକିତ୍ସା ମଧ୍ୟରେ ଥଣ୍ଡା ପରିବେଶରେ କାମ କରିବା, ଶୋଇବା, ଚର୍ମ ଏବଂ ପୋଷାକକୁ ଥଣ୍ଡା ପାଣିରେ ଓଦା କରିବା, ଜଙ୍ଘ ସନ୍ଧି ଓ କାଖରେ ବରଫ ପ୍ୟାକ୍ ଏବଂ ବ୍ୟକ୍ତିଙ୍କୁ ପଙ୍ଖା କରିବା ଆବଶ୍ୟକ ହୋଇପାରେ । ଉତ୍ତାପ ରୋଗ ଏକ ସାଧାରଣ ରୋଗ ଅଟେ । ଏହା ସାଧାରଣତଃ ବୃଦ୍ଧ ଏବଂ ଯୁବକମାନଙ୍କଠାରେ ଦେଖାଯାଏ । ଯୁକ୍ତରାଷ୍ଟ୍ରରେ ଏହା ଯୋଗୁ ପ୍ରତିବର୍ଷ ପ୍ରାୟ ୬୫୦ ମୃତ୍ୟୁ ହୋଇଥାଏ ଏବଂ ନିର୍ଜନ ବନ ପ୍ରାନ୍ତରରେ ପ୍ରାୟ ୭% ମୃତ୍ୟୁ ହୋଇଥାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ୨୧୦୦ ସୁଦ୍ଧା ଏହା ଅଧିକ ସାଧାରଣ ହେବ ବୋଲି ପୂର୍ବାନୁମାନ କରାଯାଇଛି ।
ଆଦ୍ୟ ଜୀବନ ଓ ଶିକ୍ଷା ୧୯୪୬ରେ କରାଚୀ ଜନ୍ମିତ ମଲାନୀ, ଭାରତ ବିଭାଜନ ପରେ ଭାରତକୁ ଶରଣାର୍ଥୀ ଭାବେ ଚାଲିଆସିଥିଲେ । ମଲାନୀ ବିଭାଜନର ଅଳ୍ପ ସମୟ ପୂର୍ବରୁ ପୂର୍ବ ଭାରତ, ଯାହା କୋଲକାତା ଭାବେ ଜଣାଶୂଣା, ସେଠାକୁ ଚାଲି ଆସିଥିଲେ । ୧୯୫୮ରେ ସେ ତାଙ୍କ ପରିବାର ସହ ମୁମ୍ବାଇରେ ରହିବାକୁ ଲାଗିଲେ ।
'ନବମୀ'  ଚନ୍ଦ୍ରପକ୍ଷର ନବମ ଦିବସ - ଚନ୍ଦ୍ରର ନବମ କଳାର ହ୍ରାସ ବା ବୃଦ୍ଧିଜନିତ ତିଥି । ଅଷ୍ଟମୀର ପରବର୍ତ୍ତୀ ଓ ଦଶମୀର ପୂର୍ବବର୍ତ୍ତୀ ତିଥି । କୃଷ୍ଣ ପକ୍ଷର ନବମୀକୁ କୃଷ୍ଣା ନବମୀ ଓ ଶୁକ୍ଳ ପକ୍ଷର ନବମୀକୁ ଶୁକ୍ଳା ନବମୀ କୁହାଯାଇଥାଏ । ଚୈତ୍ର ଶୁକ୍ଳ ନବମୀ: ରାମ ନବମୀ - ଏ ଦିନ ରାମଚନ୍ଦ୍ରଙ୍କ ଜନ୍ମୋତ୍ସବ ଏବଂ ଦୁର୍ଗାଙ୍କର ମଧ୍ୟ ବାସନ୍ତିକ ନବମୀପୂଜା ହୁଏ । ପାରମ୍ପରିକ ରୀତି ମତେ ନବମୀ ତିଥିରେ ଶ୍ରୀମନ୍ଦିରରୁ ମହାପ୍ରଭୁଙ୍କର ଫୁଲ ତୁଳସୀ ନିଆଯାଇ ପୂଜାର୍ଚ୍ଚନା କରାଯିବା ପରେ ରଥଯାତ୍ରା ଲାଗି ରଥ କାଠ ଚିରଟ କାର୍ଯ୍ୟର ଶୁଭାରମ୍ବ ହୋଇ ହୋଇଥାଏ । ବୈଶାଖ ଶୁକ୍ଳନବମୀ: ସୀତା ନବମୀ - ସୀତାଜନ୍ମ ଭାଦ୍ରବ କୃଷ୍ଣନବମୀ: ନନ୍ଦୋତ୍ସବ - କୃଷ୍ଣ ଜନ୍ମାଷ୍ଟମୀର ପରଦିନ କୃତ ଉତ୍ସବ ଆଶ୍ୱିନ ଶୁକ୍ଳନବମୀ: ମହାନବମୀ - ଶାରଦୀୟା ଦୁର୍ଗା ପୂଜାର ତୃତୀୟ ବା ଶେଷ ଦିବସ ।
ସତ୍ୟବାଦୀ  (କ୍ରମିକ ସଂଖ୍ୟା: ୧୦୯) ପୁରୀ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସତ୍ୟବାଦୀ ବ୍ଳକ ଓ କଣାସ ବ୍ଳକ । ଗତ ୨୦୧୪ ନିର୍ବାଚନରେ ସ୍ୱାଧୀନ ପ୍ରାର୍ଥୀ ଉମାବଲ୍ଲଭ ସାମନ୍ତରାୟ ବିଜୁ ଜନତା ଦଳ ପ୍ରାର୍ଥୀ ରମାରଞ୍ଜନ ବଳିୟାର ସିଂଙ୍କଠାରୁ ୧୫୩୨ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପ୍ରସାଦ କୁମାର ହରିଚନ୍ଦନ, ବିଜୁ ଜନତା ଦଳ ପ୍ରାର୍ଥୀ ଉମାକାନ୍ତ ସାମନ୍ତରାୟଙ୍କଠାରୁ ୮,୨୮୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଋତୁସ୍ରାବ/ ମାସିକ ଧର୍ମ ମହିଳାଙ୍କ କ୍ଷେତ୍ରରେ ଘଟୁଥିବା ଏକ ଶାରିରୀକ ପ୍ରକ୍ରିୟାକୁ ଋତୁସ୍ରାବ ବା ମାସିକ ଧର୍ମ ବୋଲି କୁହାଯାଇଥାଏ। ଏହା ମହିଳାମାନଙ୍କର ପ୍ରାପ୍ତ ବୟସ୍କା ହେବାର ସୂଚନା ପ୍ରଦାନ କରିଥାଏ। ଇଂରାଜୀର ଏହାକୁ  'ମେଂସୁରେସନ'  ବା ଛୋଟରେ  ମେନ୍‌ସ  ବୋଲି କୁହାଯାଇଥାଏ। ମୂଳ ଗ୍ରୀକ୍‌ ଶଦ୍ଦ  ମେନାରଚ୍ଚ ରୁ ଏହାର ଉତ୍ପତ୍ତି ହୋଇଛି। ପ୍ରେତ୍ୟକ ମହିଳାଙ୍କ ପାଇଁ ଏହା ଉଭୟ ସାମାଜିକ ଏବଂ ଡାକ୍ତରୀ ଦୃଷ୍ଟିେକାଣରୁ ଏକ ଅତ୍ୟନ୍ତ ଗୁରୁତ୍ୱପୂର୍ଣ୍ଣ ଅଂଶବିେଶଷ। ମହିଳାମାନଙ୍କର ଜନେନନ୍ଦ୍ରିୟେର ଘଟୁଥିବା ଏହା ଏକ ସ୍ୱାଭାବିକ ଓ ପ୍ରାକୃତିକ ପ୍ରକ୍ରିୟା। କାରଣ, ଋତୁସ୍ରାବ ହିଁ ସୂଚନା ପ୍ରଦାନ କରିଥାଏ ଯେ ମହିଳାଜଣକ ଏବେ ପ୍ରଜନନକ୍ଷମ ଅବସ୍ଥାକୁ ଅାସିଗେଲ । ସମୟ ଋତୁମତୀ ହେବାପାଇଁ ମହିଳାମାନଙ୍କ ପାଇଁ କୌଣସି ନିଦ୍ଦିଷ୍ଟ ପ୍ରକାରର ବୟସ ସୀମା ରହିନାହିଁ। ମହିଳାମାେନ ଋତୁମତୀ ହେବାକ୍ଷେତ୍ରରେ ସେମାନଙ୍କ ଶାରୀରିକ ଗଠନ ସହ ସେମାନେ ବାସ କରୁଥିବା ଅଞ୍ଚଳର ଭୗେଗାଳିକ ଓ ପାରିେବଶିକ ଅବସ୍ଥାର ମଧ୍ୟ ସଂପୃକ୍ତି ରହିଥିବା କାରଣରୁ ବିଶ୍ୱର ଭିନ୍ନ ଭିନ୍ନ ସ୍ଥାନେର ଭିନ୍ନ ଭିନ୍ନ ବୟସେର ମହିଳାମାେନ ଋତୁମତୀ ହୋଇଥିବା ଦେଖିବାକୁ ମିଳିଥାଏ । ତେବେ , ବିଶ୍ୱସ୍ତରେର ମହିଳାମାନଙ୍କର ୠତୁମତୀ ହେବାର ବୟସ ସୀମା ୧୪ ବର୍ଷ ଧାର୍ଯ୍ୟ ହୋଇଛି । ତେବେ, ଏସୀୟ ରାଷ୍ଟ୍ର ତୁଳନାେର ପଶ୍ଚିମ ରାଷ୍ଟ୍ରଗୁଡ଼ିକେର ଶୀଘ୍ର ଋତୁମତୀ ହୋଇଥାନ୍ତି । ଯୁକ୍ତରାଷ୍ଟ୍ର ଅାେମରିକାେର ଋତୁମତୀ ହେବାର ହାରାହାରି ବୟସ ସୀମା ୧୨.୫ ରହିଥିବା େବେଳ, କାନାଡ଼ାେର ୧୨.୭୨, ୟୁେକେର ୧୨.୯େର ଋତୁମତୀ େହାଇଥାନ୍ତି। ଏକ ଅନୁଶୀଳନରୁ ଜଣାଯାଏ ଯେ ଇସ୍ତାନବୁଲ୍‌, ତୁର୍କୀ ପ୍ରଭୃତି ଦେଶର ମହିଳାମାେନ ହାରାହାରି ୧୨.୭୪ ବୟସେର ଋତୁମତୀ ହୋଇଥାନ୍ତି । ପାଖାପାଖି ୫୦-୫୫ ବୟସରେ ମହିଳାମାନଙ୍କର ଋତୁସ୍ରାବ ବନ୍ଦ ହୋଇଯାଇଥାଏ। ଏହାକୁ ମେନୋପଜ଼ କହନ୍ତି । ପ୍ରାରମ୍ଭିକ ପରିବର୍ତ୍ତନ ତେବ, ଋତୁମତୀ ହେବାପାଇଁ ମହିଳାମାନଙ୍କ କ୍ଷେତ୍ରରେ ସେପରି କୌଣସି ଏକ ନିର୍ଦ୍ଧିଷ୍ଟ ବୟସସୀମାର ପ୍ରତିବନ୍ଧକ ନାହିଁ। ମହିଳାମୋନ ଭିନ୍ନ ଭିନ୍ନ ବୟସେର ଋତୁସ୍ରାବର ଅଭିଜ୍ଞତା ହାସଲ କରିଥାନ୍ତି ଏହା ସାଧାରଣତଃ ମହିଳାମାନଙ୍କର ଶାରିରୀକ ଓ ଜନେନନ୍ଦ୍ରିୟର ଗଠନ ଉପେର ନିଭର୍ରଶୀଳ ହୋଇଥାଏ । ପୂବର୍ରୁ ଯୁବତୀ ବା ମହିଳାମାେନ ବିଳମ୍ବେର ଋତୁମତୀ ହେଉଥିବା ବେଳେ ଅାଜିକାଲି ସେମାନେ ବହୁଶୀଘ୍ର ଋତୁମତୀ ହେଉଥିବା ଦେଖିବାକୁ ମିଳୁଛି। ମହିଳାମାେନ ଋତୁମତୀହେବାପରେ ସେମାନଙ୍କ ଶାରୀରିକ ଗଠନେର ଦ୍ରୁତ ପରିବତ୍ତର୍ନ ଘେଟ। ସେମାନଙ୍କର ଉଚ୍ଚତା ବଢ଼ିବା ସହ ବେକ୍ଷାଜର ମଧ୍ୟ ବୃଦ୍ଧି ଘଟିଥାଏ। ମହିଳାମାେନ ଋତୁମତୀ ହେବାପରେ ସେମାନଙ୍କ ଶରୀରେର ବିଭିନ୍ନ ପ୍ରକାରର ହରମୋନ ସୃଷ୍ଟିହେବ ସହ ସେମାନଙ୍କ ଜରାୟୁର ମଧ୍ୟ ବିକାଶ ଘେଟ ଓ ଏହା ଭ୍ରୁଣ ଧାରଣ ପାଇଁ ସମର୍ଥ ହୁଏ। ପ୍ରଜନନ କ୍ଷମତା ଏକ ଋତୁମତୀ ମହିଳାଙ୍କ କ୍ଷେତ୍ରରେ ପ୍ରେତ୍ୟକ ୨୮ ଦିନ ବ୍ୟବଧାନେର ଋତୁସ୍ରାବ ଘଟିଥାଏ। ଏହା ବ୍ୟାପକ ଭୋବ ଜଣାଯାଏ ଯେ , ମହିଳାମୋନ ମାସିକ ଧର୍ମ ନେହବା ପର୍ଯ୍ୟନ୍ତ ଗର୍ଭବତୀ ହୋଇପାରିବେ ନାହିଁ । ମହିଳାମାନେ ଋତୁସ୍ରୋବ ପୂର୍ବରୁ ଶାରୀରିକ ସମ୍ପର୍କ ରଖିେେଲ ଗର୍ଭଧାରଣ କରିବାର ସମ୍ଭାବନା ଅଧିକ ଥାଏ । ମହିଳାଙ୍କ ଶରୀରେର ଥିବା ସମସ୍ତ ଦୂଷିତ ରକ୍ତ ତାଙ୍କ ଜନେନନ୍ଦ୍ରିୟ ବାଟେ ବାହରକୁ ବାହାରି ଅାସିଥାଏ। ଏବଂ ଏହାପେର ମହିଳାଙ୍କ ଶରୀରେର ନୂତନ ରକ୍ତ ସୃଷ୍ଟି ହୋଇଥାଏ ।ତେବେ , ମହିଳାମାନଙ୍କର ଗଭର୍ଧାରଣ କାଳେର ଋତୁସ୍ରାବ ବନ୍ଦହୋଇଯାଇଥାଏ। ସନ୍ତାନ ପ୍ରସବ କଲାପେର ପୁଣିଥେର ମହିଳାମାନଙ୍କର ନିୟମିତ ଋତୁସ୍ରାବ ଅାରମ୍ଭ ହୋଇଥାଏ । ପୁରାତନ ରୋଗ ପୁରୁଣାରୋଗଥିଲେ ମାସିକ ଧର୍ମ ପ୍ରାପ୍ତ କରିବାରେ ବିଳମ୍ବ ହୁଏ ,ଯେପରିକି ସିଲିଏକରୋଗ , ଶ୍ୱାସ, ମଧୁେମହ ଟାଇପ ୧, ସିଷ୍ଟିକ ଫାଇେବ୍ରାସିସ ଇତ୍ୟାଦି । ଆଧାର ଋତୁସ୍ରାବ ସାଂସ୍କୃତିକ ଓ ବୈଜ୍ଞାନିକ କାରଣ ସହ ଜଡ଼ିତ । ଏହି ସବୁ ଜିନିଷ ମହିଳା ହେବାର ସଂଜ୍ଞା ନିରୂପଣ କରେ ।
ପାକାରାଇମା ପାହାଡ଼  (ଇଂରାଜୀ: , ସ୍ପେନ ଭାଷା: ) ଦକ୍ଷିଣ ଆମେରିକାର ଗୟାନା ଦେଶରେସ୍ଥିତ ଏକ ପର୍ବତମାଳା ଅଟେ  । ଏହା ପୂର୍ବରୁ ପଶ୍ଚିମରେ 800 କିମି ପର୍ଯ୍ୟନ୍ତ ଗତିକରିଛି ଏବଂ 2,810 ମିଟର  (1,220 ଫୁଟ) ଲମ୍ବା ରୋରାଇମା ପର୍ବତ   ଏହାର ସବୁଠାରୁ ଉଚ୍ଚ ପାହାଡ଼ ଅଟେ ଅଟେ  । ଏହା ଗୟାନର ବ୍ରାଜିଲର  "ବେନେଜୁଏଲ"  ସହିତ ଲାଗିଥିବା ଅନ୍ତରାଷ୍ଟ୍ରୀୟ ସୀମାର ସମୀପ ଅଟେ । ପାକାରାଇମା ପାହାଡ଼ର ଶ୍ରେଣୀଗୁଡ଼ିକ ଉତ୍ତରରେସ୍ଥିତ ଓରିନୋକୋ ନଦୀର ଘାଟୀକୁ ନିଜଠାରୁ ଦକ୍ଷିଣରେସ୍ଥିତ ଆମେଜୋନ ନଦୀର କ୍ଷେତ୍ରରେ ବାଣ୍ଟିହୋଇଥାଏ ।
ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ  (ବିଜେବି କଲେଜ୍) ଭୁବନେଶ୍ୱରଠାରେ ଅବସ୍ଥିତ ଏକ ସରକାରୀ ମହାବିଦ୍ୟାଳୟ  । ୧୯୯୯ ମସିହାରୁ ଏହି ମହାବିଦ୍ୟାଳୟ ସ୍ୱୟଂଶାସିତ ମାନ୍ୟତା ଲାଭ କରି ବକ୍ସି ଜଗବନ୍ଧୁ ବିଦ୍ୟାଧର ସ୍ୱୟଂଶାସିତ ମହାବିଦ୍ୟାଳୟ ନାମରେ ନାମିତ । ଇତିହାସ ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ, ୧୯୫୭ ମସିହାରେ ସରକାରୀ ଉଦ୍ୟମରେ ପ୍ରତିଷ୍ଠିତ । ପ୍ରାରମ୍ଭିକ ଅବସ୍ଥାରେ ଏଠାରେ କେବଳ ଇଣ୍ଟରମିଡିୟଟ ସ୍ତର ପର୍ଯ୍ୟନ୍ତ ଶିକ୍ଷାଦାନର ବ୍ୟବସ୍ଥା ରହିଥିଲା । ବକ୍ସି ଜଗବନ୍ଧୁଙ୍କ ନାମରେ ନାମିତ ଏହି କଲେଜଟି ୧୯୯୮ ମସିହା ପର୍ଯ୍ୟନ୍ତ ଉତ୍କଳ ବିଶ୍ୱବିଦ୍ୟାଳୟ ସହ ଅନୁବନ୍ଧିତ ଥିଲା । ୧୯୯୯ ମସିହାରେ ୟୁଜିସିଦ୍ୱାରା କଲେଜକୁ ସ୍ୱୟଂଶାସିତ ମାନ୍ୟତା ପ୍ରଦାନ କରାଯାଇଥିଲା । ୨୦୦୪ ମସିହାରେ ଏହା ନାକ୍ ଦ୍ୱାରା ଗ୍ରେଡ଼ ମାନ୍ୟତା ଲାଭ କରିଅଛି । ଶିକ୍ଷା ବ୍ୟବସ୍ଥା ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରେ +୨, ସ୍ନାତ୍ତକ ଓ ସ୍ନାତକୋତ୍ତର ସ୍ଥରରେ ଶିକ୍ଷାଦାନ କରାଯାଏ । କଳା, ବିଜ୍ଞାନ ଓ ବାଣିଜ୍ୟରେ ଡିଗ୍ରୀ ପାଠ୍ୟକ୍ରମ ବ୍ୟତୀତ ଏଠାରେ ସାମାଜିକ କାର୍ଯ୍ୟ   ପାଠ୍ୟକ୍ରମରେ ସ୍ନାତକୋତ୍ତର ଡିଗ୍ରୀ, ଜୈବ ପ୍ରଦ୍ୟୋଗିକୀ   ତଥା କମ୍ପ୍ୟୁଟର ବିଜ୍ଞାନ ପାଠ୍ୟକ୍ରମରେ ସ୍ନାତକ (ସମ୍ମାନ) ଭଳି ଅନେକ ବିଭାଗରେ ଶିକ୍ଷାଦାନର ବ୍ୟବସ୍ଥା ରହିଛି  ।
ବାହୁବଳିର ଅର୍ଥ ଏକ ବଳବାନ ବ୍ୟକ୍ତି । ଏହି ଚଳଚ୍ଚିତ୍ର ଟିର ନିର୍ଦ୍ଦେଶକ ହେଲେ ଏସ୍.ଏସ୍ ରାଜାମୌଳି । ଏହାର ପ୍ରଯୋଜକ ହେଲେ ଶୋବୁ ୟାରଲାଗଡ଼ା ଓ ପ୍ରସାଦ ଦେବିନେନି । ଏହା ତେଲୁଗୁ ଓ ତାମିଲ ଭାଷାରେ ପ୍ରସ୍ତୁତ କରାଯାଇଛି । ଏଥିରେ ଅଭିନେତା ପ୍ରଭାସ୍,ରାଣା ଡାଗୁବାଟି,ଅଭିନେତ୍ରୀ ଅନୁଷ୍କା ସେଠୀ ଓ ତମନ୍ନା ମୁଖ୍ୟ ଭୂମିକାରେ ଅଭିନୟ କରିଛନ୍ତି ।ସେମାନଙ୍କ ସହିତ ରାମ୍ୟା କ୍ରୀଷ୍ଣନ, ସତ୍ୟରାଜ ସହ କଳାକାର ଭାବେ ଅଭିନୟ କରିଛନ୍ତି । ପ୍ରଥମ ଭାଗରେ ଦ ବିଗିନିଙ୍ଗ କାଳ୍ପନିକ ସହର ମହେସ୍ମତିର ଏବଂ ଏହାର ସମ୍ରାଟଙ୍କର ଏକ ନିଆରା କାହାଣୀ । ଥରେ ରାଜମୌଳିଙ୍କ ବାପା କେ.ଭି.ବିଜେନ୍ଦ୍ର ପ୍ରସାଦ ରାଜାମୌଲିଙ୍କୁ ଶିବଗାମୀଙ୍କ ବିଷୟରେ କାହାଣୀ ଶୁଣାଉଥିଲେ । ଶିବଗାମୀ ହେଉଛନ୍ତି ଜଣେ ଏପରି ମହିଳା ଯିଏ ନିଜ ସନ୍ତାନକୁ ହାତରେ ଧରି ନଦୀ ପାର ହୋଇଯାଇଥିଲେ । ଆଉ କିଛି ବର୍ଷ ପରେ ପୁଣି ଥରେ ରାଜା ମୌଲିଙ୍କ ବାପା କଟପା ବିଷୟରେ କହିଥିଲେ । ଏହାକୁ ଅମର ଚିତ୍ରକଥା ଏବଂ ଭାରତର ଇତିହାସ ଏବଂ ପୁରାଣ ସହିତ ମିଳାଇ ରାଜମୌଳି ବହୁବଳିର ରଚନା କରିଥଲେ । ଏହି ଚଳଚ୍ଚିତ୍ରଟି ୧୮୦ କୋଟି ଟଙ୍କାରେ ନିର୍ମାଣ କରାଯାଇଛି ।ଏହା ଭାରତର ସବୁଠୁ ମହଙ୍ଗା ଚଳଚ୍ଚିତ୍ର ଭାବେ ସବୁ ଦିନ ପାଇଁ ଚର୍ଚ୍ଚାରେ ରହିଆସିଛି । ଏହା ବକ୍ସ ଅଫିସରେ ସଫଳତା ପାଇପାରିଛି। ଏହା ସବୁଠୁ ଚର୍ଚ୍ଚିତ ଚଳଚ୍ଚିତ୍ର । ଚଳଚ୍ଚିତ୍ର ଜଗତରେ ସବୁ ଚଳଚ୍ଚିତ୍ରର ସଫଳତାକୁ ପଛରେ ପକାଇ ବହୁତ ଶୀର୍ଷରେ ପହଞ୍ଚି ପାରିଛି।
ଶ୍ରବଣ   :    ଶ୍ରବନକୁମାର ନାମରେ ମଧ୍ୟ ପରିଚିତ   :           ଜଣେ ଏଇତିହାସିକ ଚରିତ୍ର । ପ୍ରାଚୀନ ଭାରତୀୟ ପୁରାଣ ରାମାୟଣରେ ତାଙ୍କ ବିଷୟରେ ଉଲ୍ଲେଖ ରହିଛି । ପିତାମାତାଙ୍କ ପ୍ରତି ନିବିଡ ଅନୁରକ୍ତି ଶ୍ରବଣଙ୍କ ପିତା ମାତା ଋଷି ଥିଲେ ଓ ଆଶ୍ରମ କରି ରହୁଥିଲେ । ତାଙ୍କର ନାମ ଶାନ୍ତନୁ ଓ ଜ୍ଞାନବତୀ ଥିଲା । ଥରେ ସେମାନେ ତାଙ୍କ ପୁତ୍ରକୁ କହିଲେ ଯେ ସେମାନେ ଅତ୍ୟନ୍ତ ବୃଦ୍ଧାବସ୍ଥାକୁ ଆସିଯାଇଥିବାରୁ ଥରେ ତୀର୍ଥ ଯାତ୍ରାରେ ଯିବାକୁ ଇଚ୍ଛୁକ । ସେମାନେ ଭାରତବର୍ଷର 40ଟି ତୀର୍ଥସ୍ଥଳୀ ଦେଖିବାକୁ ଇଚ୍ଛା କଲେ । ହିନୁ ଧର୍ମରେ ବିଶ୍ୱାସ ଥାଏ ଯେ ବାର୍ଦ୍ଧକ୍ୟ ଅବସ୍ଥାରେ ତୀର୍ଥ ସ୍ଥଳୀ ଗଲେ ଆତ୍ମାକୁ ଶାନ୍ତି ମିଳିଥାଏ । ସେ ସମୟରେ ଯାତାୟତ ବ୍ୟବସ୍ଥା ବିରଳ ଓ ବହୁ ଖର୍ଚ ବିଶିଷ୍ଟ ଥିଲା । ତେଣୁ ପିତୃ-ମାତୃ ଭକ୍ତ ଶ୍ରବଣ ଦୁଇଟି ଝୁଡିରେ ସେମାନଙ୍କୁ ବସେଇ ବାଉଁଶ ଭାର ସାହାଯ୍ୟରେ ବୋହି ସେମାନଙ୍କୁ ସବୁ ତୀର୍ଥ ବୁଲେଇଥିଲେ । ମୃତ୍ୟୁ ହ୍ରଦ ନିକଟସ୍ଥ ଅରଣ୍ୟରେ ଶିକାର କରୁଥିବା ସମୟରେ ରାଜା ଦଶରଥ ବୁଦା ଆଢୁଆଳରେ କିଛି ଶବ୍ଦ ଶୁଣି ତାହା ପଶୁ ହେଇଥିବାର ଅନୁମାନ କରି ଶର ନିକ୍ଷେପ କଲେ । କିନ୍ତୁ ପ୍ରକୃତରେ ସେଠାରେ ଶ୍ରବଣ ପିତା ମାତାଙ୍କ ପାଇଁ ଜଳ ଅବିବାକୁ ହ୍ରଦକୁ ଯାଉଥିଲେ ଓ ସାରା ତାଙ୍କୁ ହିଁ ବିଦ୍ଧ କଳା । ଶ୍ରବଣ ରାଜାଙ୍କୁ କହିଲେ ସେ ତାଙ୍କର ବୃଦ୍ଧ ପିତା ମାତାଙ୍କ ପାଇଁ ଜଳ ଆଣିବାକୁ ହ୍ରଦକୁ ଆସିଥିଲେ । ପିତା ମାତା ଦୁହେଁ ଅନ୍ଧ ଅବସ୍ଥାରେ ରହିଛନ୍ତି । ଶ୍ରବଣ ତାଙ୍କ ପିତା ମାତାଙ୍କୁ ଜଳ ନେଇ ଦେବାକୁ ଓ ଘଟନା ବିଷୟରେ କହିବାକୁ ଅନୁରୋଧ କରି ମୃତ୍ୟୁ ବରଣ କଲେ ।ଦଶରଥ ଜଳ ନେଇ ତାଙ୍କ ପିତା ମାତାଙ୍କ ପାଖରେ ସବୁ କହିଲେ । ମର୍ମାହତ ହେଇ ଶ୍ରବଣଙ୍କ ପିତାମାତା ଦଶରଥଙ୍କୁ ଅଭିଶାପ ଦେଲେ ଯେ ସେ ମଧ୍ୟ ପୁତ୍ର ଶୋକରେ ହିଁ ରହିବେ । ଯାହା ରାମଙ୍କ ବନବାସ ଯୋଗୁଁ ହେଇଥିଲା । ଶ୍ରବଣ ଗ୍ରାମ ଉତ୍ତର ପ୍ରଦେଶର ଉନ୍ନୟ ଜିଲ୍ଲାରେ ଯେଉଁଠାରେ ଶ୍ରବଣଙ୍କ ମୃତ୍ୟୁ ହେଇଥିଲା ଓ ଶ୍ରବଣଙ୍କ ପିତା ମାତା ମଧ୍ୟ ଦେହତ୍ୟାଗ କରିଥିଲେ ସେଠାରେ ହ୍ରଦ କ୍ଳରେ ଏକ ସ୍ମାରକୀ ନିର୍ମିତ ହେଇ ରହିଛି । ସେଠାରେ ଶ୍ରବଣଙ୍କ ଏକ ପ୍ରସ୍ତର ପ୍ରତିମା ସ୍ଥାପନ କରାଯାଇଛି । ଲୋକ ବାଦ ରହିଛି ଯେ ଯେହେତୁ ଶ୍ରବଣ ମୃତ୍ୟୁ ଘଟିବା ସମୟରେ ତୃଷାର୍ତ ଥିଲେ ତାଙ୍କ ମୂର୍ତିରେ ଯେତେ ଜଳ ଢାଳିଲେ ଭି ଗରତା ଭର୍ତି ହୁଏ ନାହିଁ ।ସେହି ଅଞ୍ଚଳ ଶ୍ରବଣ ଗ୍ରାମ ଭାବରେ ନାମିତ ହେଇଛି । ଆଖ ପାଖ ଅଞ୍ଚଳରୁ ଶ୍ରବଣଙ୍କୁ ଉପାସନା ପାଇଁ ଆସନ୍ତି ।
ଡିଭିଡେଣ୍ଡ ବା ଲାଭାଂଶ ହେଉଛି ଏକ ନିଗମଦ୍ୱାରା ଏହାର ଅଂଶୀଦାରମାନଙ୍କୁ ଲାଭର ବଣ୍ଟନ  ଯେତେବେଳେ ଏକ ନିଗମ ଲାଭ କିମ୍ବା ଅତିରିକ୍ତ ରୋଜଗାର କରେ, ଏହା ଅଂଶୀଦାରମାନଙ୍କୁ ଲାଭାଂଶ ଭାବରେ ଲାଭର ଏକ ଅନୁପାତ ଦେବାକୁ ସକ୍ଷମ ହୁଏ  ବିତରଣ ହୋଇନଥିବା ଯେକୌଣସି ରାଶି ବ୍ୟବସାୟରେ ପୁନଃ-ବିନିଯୋଗ କରିବାକୁ ନିଆଯାଏ  ଯାହାକୁ ବଜାୟ ରଖାଯାଇଥିବା ରୋଜଗାର କୁହାଯାଏ । ବର୍ତ୍ତମାନର ବର୍ଷର ଲାଭ ଏବଂ ପୂର୍ବ ବର୍ଷଗୁଡିକର ବଜାୟ ରୋଜଗାର ବଣ୍ଟନ ପାଇଁ ଉପଲବ୍ଧ ହୋଇଥାଏ ; ଏକ ନିଗମ ସାଧାରଣତଃ ଏହାର ପୁଞ୍ଜିରୁ ଲାଭାଂଶ ଦେବାକୁ ନିଷେଧ  ଅଂଶୀଦାରମାନଙ୍କୁ ବଣ୍ଟନ ନଗଦ  (ସାଧାରଣତଃ ଏକ ବ୍ୟାଙ୍କ ଆକାଉଣ୍ଟରେ ଜମା) ହୋଇପାରେ କିମ୍ବା, ଯଦି ନିଗମର ଲାଭାଂଶ ପୁନଃନିବେଶ ଯୋଜନା ଅଛି, ତେବେ ଅଧିକ ସେୟାର କିମ୍ବା ଅଂଶୀଦାର ପୁନଃକ୍ରୟଦ୍ୱାରା   ଏହି ରାଶି ପ୍ରଦାନ କରାଯାଇପାରିବ  କେତେକ କ୍ଷେତ୍ରରେ, ସମ୍ପତ୍ତିର ବଣ୍ଟନ ମଧ୍ୟ ହୋଇପାରେ । ଜଣେ ଅଂଶୀଦାରଙ୍କଦ୍ୱାରା ପ୍ରାପ୍ତ ଲାଭାଂଶ ହେଉଛି ଅଂଶୀଦାରଙ୍କ ଆୟ ଏବଂ ଆୟକର ଅଧୀନରେ ହୋଇପାରେ । ଏହି ଆୟର ଟିକସ କେତେ ପଡ଼ିବ ତାହା ବିଭିନ୍ନ କ୍ଷେତ୍ର ମଧ୍ୟରେ ଯଥେଷ୍ଟ ଭିନ୍ନ ହୋଇଥାଏ  ନିଗମ ପ୍ରଦାନ କରୁଥିବା ଲାଭାଂଶ ପାଇଁ ଟିକସ ରିହାତି ଗ୍ରହଣ କରେ ନାହିଁ । ଅଂଶୀଦାରମାନେ ସେମାନଙ୍କର ଅଂଶଧନ ଅନୁପାତରେ ଲାଭାଂଶ ଗ୍ରହଣ କରିବା ସହିତ ଏକ ଲାଭାଂଶ ଅଂଶୀଦାର ପିଛା ଏକ ନିର୍ଦ୍ଦିଷ୍ଟ ପରିମାଣ ଭାବରେ ଆବଣ୍ଟନ କରାଯାଏ  ଲାଭାଂଶ ସ୍ଥିର ଆୟ ପ୍ରଦାନ କରିପାରିବ ଏବଂ ଅଂଶୀଦାରମାନଙ୍କ ମଧ୍ୟରେ ମନୋବଳ ବଢାଇପାରେ  ଯୁଗ୍ମ-ଷ୍ଟକ୍ କମ୍ପାନୀ ପାଇଁ, ଲାଭାଂଶ ଦେବା ଏକ ଖର୍ଚ୍ଚ ନୁହେଁ; ବରଂ, ଏହା ଅଂଶୀଦାରମାନଙ୍କ ମଧ୍ୟରେ ଟିକସ ପରବର୍ତ୍ତୀ ଲାଭର ବିଭାଜନ  କମ୍ପାନୀର ବାଲାନ୍ସ ସିଟ‌ରେ ଅଂଶୀଦାରଙ୍କ ଇକ୍ୱିଟି ବିଭାଗରେ ରଖାଯାଇଥିବା ରୋଜଗାର  (ଲାଭାଂଶ ଭାବରେ ବଣ୍ଟନ କରାଯାଇ ନଥିବା ଲାଭ) ଦେଖାଯାଏ - ଏହାର ଜାରି ହୋଇଥିବା ସେୟାର ପୁଞ୍ଜି ସହିତ ସମାନ  ସାର୍ବଜନୀନ କମ୍ପାନୀଗୁଡିକ ସାଧାରଣତଃ ଏକ ନିର୍ଦ୍ଦିଷ୍ଟ କାର୍ଯ୍ୟସୂଚୀରେ ଲାଭାଂଶ ପ୍ରଦାନ କରନ୍ତି, କିନ୍ତୁ ଯେକୌଣସି ସମୟରେ ଲାଭାଂଶ ଘୋଷଣା କରିପାରନ୍ତି, ବେଳେବେଳେ ଏହାକୁ ସ୍ଥିର କାର୍ଯ୍ୟସୂଚୀ ଲାଭାଂଶରୁ ପୃଥକ କରିବା ପାଇଁ ଏକ ସ୍ୱତନ୍ତ୍ର ଲାଭାଂଶ କୁହାଯାଏ  ଅପରପକ୍ଷରେ, ସମବାୟ ସମିତିଗୁଡ଼ିକ ସଦସ୍ୟଙ୍କ କାର୍ଯ୍ୟକଳାପ ଅନୁଯାୟୀ ଲାଭାଂଶ ଆବଣ୍ଟନ କରନ୍ତି, ତେଣୁ ସେମାନଙ୍କର ଲାଭାଂଶ ପ୍ରାୟତଃ ଟିକସ ପୂର୍ବ ଖର୍ଚ୍ଚ ବୋଲି ବିବେଚନା କରାଯାଏ   "ଡିଭିଡେଣ୍ଡ"  ଶବ୍ଦଟି ଲାଟିନ୍ ଶବ୍ଦ ଡିଭିଡେଣ୍ଡମ୍  "ବିଭାଜିତ ହେବାକୁ ଥିବା ଜିନିଷ" ରୁ ଆସିଛି  ଇତିହାସ ବିଶ୍ୱର ଆର୍ଥିକ ଇତିହାସରେ, ଡଚ୍ ଇଷ୍ଟ ଇଣ୍ଡିଆ କମ୍ପାନୀ   ହେଉଛି ପ୍ରଥମ ରେକର୍ଡ ହୋଇଥିବା  (ସର୍ବସାଧାରଣ) କମ୍ପାନୀ ଯାହାକି ନିୟମିତ ଡିଭିଡେଣ୍ଡ ପ୍ରଦାନ କରିଥିଲା  ପ୍ରାୟ ୨୦୦ ବର୍ଷର ଅସ୍ତିତ୍ୱ  (୧୬୦୨-୧୮୦୦) ପାଇଁ ଶେୟାର ମୂଲ୍ୟର ପ୍ରାୟ ୧୮ ପ୍ରତିଶତ ମୂଲ୍ୟର ବାର୍ଷିକ ଡିଭିଡେଣ୍ଡ ପ୍ରଦାନ କରିଥିଲା  ଡିଭିଡେଣ୍ଡ କଭରେଜ୍ ଅଧିକାଂଶ ସମୟରେ, ପ୍ରତି ସେୟାରରେ ଲାଭାଂଶ ଏବଂ ସେୟାର ପିଛା ରୋଜଗାର ଉପରେ ଆଧାର କରି ଦେୟ ଅନୁପାତ ଗଣନା କରାଯାଏ: ୧୦୦ରୁ ଅଧିକ ଦେୟ ଅନୁପାତର ଅର୍ଥ ହେଉଛି କମ୍ପାନୀ ଅର୍ଜିତ ଅପେକ୍ଷା ବର୍ଷ ପାଇଁ ଲାଭାଂଶରେ ଅଧିକ ଦେୟ ଦେଉଛି  ଲାଭାଂଶ ନଗଦରେ ପ୍ରଦାନ କରାଯାଏ  ଅପରପକ୍ଷରେ, ରୋଜଗାର ହେଉଛି ଏକ ଆକାଉଣ୍ଟାନ୍ସି ମାପ ଏବଂ ଏକ କମ୍ପାନୀର ପ୍ରକୃତ ନଗଦ ପ୍ରବାହକୁ ପ୍ରତିନିଧିତ୍ୱ କରେ ନାହିଁ  ତେଣୁ, ଲାଭାଂଶର ନିରାପତ୍ତା ନିର୍ଦ୍ଧାରଣ କରିବାର ଏକ ଅଧିକ ନଗଦ-ଚାଳିତ ଉପାୟ ହେଉଛି ମାଗଣା ନଗଦ ପ୍ରବାହ  ଦ୍ୱାରା ରୋଜଗାରକୁ ବଦଳାଇବା  ମାଗଣା ନଗଦ ପ୍ରବାହ ନିବେଶ ପରେ ଏହାର ଅପରେଟିଂ ବ୍ୟବସାୟ ଉପରେ ଆଧାର କରି କମ୍ପାନୀର ଉପଲବ୍ଧ ନଗଦକୁ ପ୍ରତିନିଧିତ୍ୱ କରେ: ଆହୁରି ଦେଖନ୍ତୁ ଶେୟାର ଶେୟାର ବଜାର ନ୍ୟାସନାଲ ଷ୍ଟକ ଏକ୍ସଚେଞ୍ଜ ଆଧାର ବାହ୍ୟ ଲିଙ୍କ୍ ପୂର୍ବ-ଡିଭିଡେଣ୍ଡ ତାରିଖ: ଆପଣ କେବେ ଷ୍ଟକ୍ ଏବଂ କ୍ୟାଶ୍ ଡିଭିଡେଣ୍ଡ୍ ପାଇଁ ଅଧିକାର ପ୍ରାପ୍ତ ହେବେ - ସିକ୍ୟୁରିଟି ଏବଂ ଏକ୍ସଚେଞ୍ଜ୍ କମିଶନ  କମ୍ପାନୀଗୁଡିକ କାହିଁକି ଡିଭିଡେଣ୍ଡ ଦେବେ? ଆରିଜୋନା ବିଶ୍ୱବିଦ୍ୟାଳୟରେ . ରୁ ଡିଭିଡେଣ୍ଡ ପଲିସି 2021-12-16 .  ଟେନିସି ସିପିଏ ଜର୍ନାଲ୍, ନଭେମ୍ବର 2004ରୁ ଆମେରିକାର ନୂତନ ଡିଭିଡେଣ୍ଡ ଟ୍ୟାକ୍ସ କଟ୍ ଫାନ୍ଦ
ସ୍ଟିଭେନ୍ସ ଜନସନ ସିଣ୍ଡ୍ରୋମ  ଇଂରାଜୀ ଭାଷାରେ   ବା ଏସଜେଏସ/   ଏକ ପ୍ରକାର ସାଂଘାତିକ ଚର୍ମ ପ୍ରତିକ୍ରିୟା   ରୋଗକୁ କୁହାଯାଏ । ଏସଜେଏସ ଅଳ୍ପ ସାଂଘାତିକ ହୋଇ ଟକ୍‌ସିକ ଏପିଡର୍ମାଲ ନେକ୍ରୋଲାଇସିସ  ( ବା ଟେନ/ ) ସ‌ହିତ ମିଶି ଏକ ସ୍ପେକ୍‌ଟ୍ରମ ସୃଷ୍ଟି କରେ  । ଆରମ୍ଭରେ ଫ୍ଲୁ ଭଳି ଲକ୍ଷଣ ଓ ଜ୍ୱର ହୁଏ । ଅଳ୍ପ କିଛି ଦିନ ପରେ ଫୋଟକା ହୁଏ ଓ ଚୋପା ଛାଡ଼ି ସେ ଯାଗା ଖୋଲା ରହିଯାଏ । ପାଟିରେ ଥିବା ମ୍ୟୁକସ ଝିଲ୍ଲି   ପ୍ରଭାବିତ ହୁଏ । ରୋଗ ଜଟିଳ ହେଲେ ନିର୍ଜଳନ  , ସେପ୍ସିସ୍, ନିମୋନିଆ, ଓ ମଲ୍ଟିପ୍ଲ ଅର୍ଗାନ ଫେଲିୟୋର   ହୁଏ । ଏହି ରୋଗର ଅତି ସାଧାରଣ କାରଣମାନଙ୍କ ମଧ୍ୟରେ ଲାମୋଟ୍ରିଜିନ  , କାର୍ବାମାଜେପିନ  , ଆଲୋପ୍ୟୁରିନଲ  , ସଲଫୋନାମାଇଡ ଆଣ୍ଟିବାୟୋଟିକ   ଓ ନେଭିରାପିନ   ଔଷଧମାନ ମୂଖ୍ୟ ସ୍ଥାନ ଅଧିକାର କରିଛନ୍ତି । ସଂକ୍ରମଣ ମଧ୍ୟରେ ମାଇକୋପ୍ଲାଜମା ନିମୋନି  , ସାଇଟୋମେଗାଲୋଭାଇରସ   ନାମ ଉଲ୍ଲେଖ‌ଯୋଗ୍ୟ ରହିବା ସ‌ହିତ କେତେକ କାରଣ ଅଜ୍ଞାତ ଅଛି । ସଙ୍କଟ କାରକମାନଙ୍କ ନାମ ଏଚଆଇଭି/ଏଡସ, ସିସ୍ଟମିକ ଲୁପସ୍ ଏରିଦେମାଟୋସସ୍, ଜେନେଟିକସ୍   । ପ୍ରାୟ ୧୦%ରୁ କମ୍ ଚର୍ମ ପ୍ରଭାବିତ ହୋଇଥିଲେ ଏହି ରୋଗ ସନ୍ଦେହ କରାଯାଏ । ପ୍ରାୟ ୩୦%ରୁ ଅଧିକ ପ୍ରଭାବିତ ହୋଇଥିଲେ ଏହାକୁ ଟିଇଏନ ନାମ ଦିଆଯାଏ ଓ ୧୦ରୁ ୩୦% ଭିତରେ ଥିଲେ ଇଣ୍ଟରମିଡିଏଟ କୁହାଯାଏ । ଏରିଥେମା ମଲ୍ଟିଫର୍ମ  ( ବା ଇଏମ/ ) ଏକ ସ୍ୱତନ୍ତ୍ର ରୋଗ  । ଏହି ରୋଗୀଙ୍କୁ ଡାକ୍ତରଖାନାର ବର୍ଣ୍ଣ ୟୁନିଟ   ବା ଆଇସିସିରେ   ଚିକିତ୍ସା କରାଯାଏ । ଏହାର କାରଣମାନଙ୍କୁ ଅବରୋଧ କରିବାକୁ ଚେଷ୍ଟା କରାଯାଏ ଓ ଯନ୍ତ୍ରଣାନାଶକାରୀ ଔଷଧ  , ଆଣ୍ଟିହିସ୍ଟାମିନ  , ଆଣ୍ଟିବାୟୋଟିକ  , କର୍ଟିକୋସ୍ଟିରଏଡ  , ଇଣ୍ଟ୍ରାଭେନସ ଇମ୍ମ୍ୟୁନୋଗ୍ଲୋବ୍ୟୁଲିନ   ଆଦି ଦିଆଯାଏ । ଟିଇଏନ ସ‌ହିତ ଏହି ରୋଗ ପ୍ରାୟ ଏକ ନିୟୁତରେ ବର୍ଷକୁ ୧ରୁ୨ ଜଣକୁ ଆକ୍ରମଣ କରେ । ମହିଳା ସଂଖ୍ୟାର ୨ଗୁଣ ପୁରୁଷଙ୍କୁ ଏହି ରୋଗ ହୁଏ । ପ୍ରାୟ ୩୦ ବର୍ଷ ବୟସ ପୂର୍ବରୁ ଆରମ୍ଭ ହୁଏ । ଚର୍ମ ସାଧାରଣତଃ ୨/୩ ସପ୍ତାହ ମଧ୍ୟରେ ପୁନଃ ସୃଷ୍ଟି ହୁଏ; ସମ୍ପୁର୍ଣ୍ଣ ଭଲ ହେବାକୁ ମାସ ମାସ ବିତିଯାଏ ।
ଭାଗ୍ୟ ହାତରେ ଡୋରି, ୧୯୯୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁବାସ ରାଉତ । ନିର୍ଦ୍ଦେଶକ ହର ପଟ୍ଟନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ।
ବାଲାମ୍ବିକା  ଦେବୀ   (ବାଲା ନାମରେ ମଧ୍ୟ ) ଜଣେ ହିନ୍ଦୁ ଠାକୁରାଣୀ ଯାହାଙ୍କୁ ସାଧାରଣତଃ ଦକ୍ଷିଣ ଭାରତରେ ପୂଜା କରନ୍ତି  । ତାଙ୍କ ନାମ କହିଲେ ଶିଶୁ ଦେବୀଙ୍କୁ ବା ଜ୍ଞାନ ଦେବୀଙ୍କୁ ବୁଝାଏ । ବାଲାମ୍ବିକା ଦେବୀଙ୍କର ବର୍ଣ୍ଣନା ପବିତ୍ର  'ବାଲାମ୍ବିକା ଦଶକମ'  ପୁସ୍ତକରେ ଦେଖିବାକୁ ମିଳେ । ଛବିରେ ତାଙ୍କର ଚାରି ଭୁଜ ଥାଏ ଓ ପ୍ରତ୍ୟେକ ପାପୁଲିରେ ଗୋଟିଏ କରି ଲାଲ ବୃତ୍ତ ଥାଏ । ସେ ଗୋଟିଏ ଭୁଜରେ ଶିକ୍ଷା ପୁସ୍ତକ ଏବଂ ଅନ୍ୟ ଭୁଜରେ ଜପାମାଳା ଧରିଥାଆନ୍ତି । ବାଲାମ୍ବିକା ଜଣେ ଶିଶୁ ଭାବରେ ପ୍ରତୀୟମାନ ହୁଅନ୍ତି, ଶିଶୁ ଭଳି ବ୍ୟବହାର କରନ୍ତି କିନ୍ତୁ ପ୍ରକୃତରେ ସେ ଉନ୍ନତ ଜୀବନ ଯାପନ କରିବା ପାଇଁ ପ୍ରକୃତ ଜ୍ଞାନ, ଶିକ୍ଷା, ବୁଦ୍ଧି, ଶକ୍ତି ଓ ସମୃଦ୍ଧିକୁ ପ୍ରଦାନ କରନ୍ତି । ବେଳେବେଳେ ସେ ଶିଶୁମାନଙ୍କର ଦେବୀ ଭାବରେ ମାନ୍ୟତା ପାଆନ୍ତି । ମୂଳମନ୍ତ୍ର  ଓମ କ୍ଲୀମ ସୋ । ସୋ, କ୍ଲିମ୍ ଓମ ଓମ କ୍ଲିମ୍ ସୋ । ଓମ ଅର୍ଥ ଶିକ୍ଷା । କ୍ଲିମ୍ ଅର୍ଥ ଚୁମ୍ବକୀୟ ଆକର୍ଷଣ । ସୋ ସମୃଦ୍ଧି । ଏହି ତିନି ସାଧାରଣ ଶବ୍ଦ ହେଉଛି ସମସ୍ତ ପାର୍ଥିବ ସମସ୍ୟାର ସମାଧାନ । ଏହି ମୂଳ ମନ୍ତ୍ର ଜପ କରିବା ସଙ୍ଗେ ସଙ୍ଗେ ବାଲା ଅମ୍ବିକା ତୁମ ପାଖକୁ ଚାଲିଆସନ୍ତି । ତୁମେ ବାଲା କହିବା ମାତ୍ରେ ସେ ତୁମ କଥା ଶୁଣିବାରେ ମଜ୍ଜି ଯାଆନ୍ତି । ମନ୍ଦିର ଆରିୟୁଲାର ଜିଲ୍ଲା, ତାମିଲ ନାଡ଼ୁରେ ଥିବା କର୍ମଶାଭେଲି ସ୍ଥାନର କର୍କେଦେସ୍ୱରର ମନ୍ଦିରରେ ବାଲମ୍ବିକାଙ୍କର ମନ୍ଦିର ଅଛି । ଏହି ମନ୍ଦିର ପ୍ରାୟ ୧୦୦୦ରୁ ୨୦୦୦ ବର୍ଷ ପୁରୁଣା । ନନ୍ଦୀ ସାଥିରେ ପ୍ରଭୁ ବିନାୟକ ମିଶି ଶିବ ପୂଜା କରୁଥିବା ଚିତ୍ର ମନ୍ଦିର ଗାତ୍ରରେ ଦେଖାଯାଏ । କର୍କଟ ରାଶିର ଲୋକ ଏଠାରେ ଏ କୌଣସି ସମସ୍ୟାର ଉପଶମ ନିମନ୍ତେ ପୂଜା କରନ୍ତି । ପାଳନ କରାଯାଉଥିବା ବିଭିନ୍ନ ଉତ୍ସବ ପବିତ୍ର ପୁସ୍ତକ ତାଙ୍କର ପବିତ୍ର ପୁସ୍ତକର ନାମ ବାଲାମ୍ବିକା ଦଶକମ ।  ବାଲାମବୟକାୟା କିଏ ଓ କାହାର  ଏହି ବିଷୟ ବର୍ଣ୍ଣନା କରାଯାଇଛି । ପ୍ରତି ଧାଡ଼ିରେ ଲେଖାଅଛି, ହେ ବାଲାମ୍ବିକା, ମୋ ପ୍ରତି ଏକ ଦୟା ଦୃଷ୍ଟି ରଖିଥାଅ । ଏହି ପୁସ୍ତକ ମୂଳତଃ ସଂସ୍କୃତରେ ଲେଖା ଯାଇଥିଲା ଓ ପି.ଆର.ରାମଚନ୍ଦର ଏହାକୁ ଅନୁବାଦ କରିଥିଲେ ।
ରାମଜୀ ଲାଧା ନାକୁମ  (୧୦ ଫେବୃଆରୀ ୧୯୦୦ - ୨୦ ଡିସେମ୍ବର ୧୯୪୮) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି  । ସେ ଭାରତ ପାଇଁ ଗୋଟିଏ ଟେଷ୍ଟ ମ୍ୟାଚ ଖେଳିଥିଲେ । ସେ ଜଣେ ଦ୍ରୁତ ଗତି ବୋଲର ଥିଲେ । ସେ ୧୯୩୧ ମସିହାରେ ଏକ ପ୍ରଥମ ଶ୍ରେଣୀ ମ୍ୟାଚରେ ୧୪ ରନ କରି ୮ଟି ୱିକେଟ ହାସଲ କରିବା ସହ ନିଜାମ ରାଜ୍ୟ ରେଳବାଇ ବିରୁଦ୍ଧରେ ୩୨ ରନରେ ୪ଟି ୱିକେଟ କରିଥିଲେ । ତାଙ୍କ ଭାଇ ଆମର ସିଂହ ମଧ୍ୟ ଜଣେ କ୍ରିକେଟ ଖେଳାଳି ଥିଲେ ।
ଆଟାଜାନାଭିର/ରିଟୋନାଭିର ବା ଏଟିଭି/ଆର  (ଇଂରାଜୀ ଭାଷାରେ ) ଏକ ସ୍ଥିରିକୃତ ମାତ୍ରାର ମିଶ୍ରିତ ଔଷଧ   ଯାହା ଏଚଆଇଭି/ଏଡସ ରୋଗ ଚିକିତ୍ସାରେ ଦିଆଯାଏ  । ଏହି ଔଷଧରେ ଆଟାଜାନାଭିର ଓ ରିଟୋନାଭିର ଔଷଧଦ୍ୱୟ ଥାଆନ୍ତି । ଲୋପିନାଭିର/ରିଟୋନାଭିର ବଦଳରେ ଏହା ଦିଆଯାଇପାରେ । ରୋଗୀର ପାଟିରେ ଏହା ଦିଆଯାଏ । ଆଟାଜାନାଭିର/ରିଟୋନାଭିର ଔଷଧର ପାର୍ଶ୍ୱ ପ୍ରତିକ୍ରିୟା ବ‌ହୁତ କମ ହୁଏ । ଉଦର ଯନ୍ତ୍ରଣା, ତରଳ ଝାଡ଼ା, କାମଳ, ମାଂସପେଶୀ ଯନ୍ତ୍ରଣା ଓ ମୁଣ୍ଡବଥା ହୋଇପାରେ । ଯକୃତ ସମସ୍ୟା   ଥିବା ଲୋକଙ୍କୁ ଏହା ସାବଧାନତା ସ‌ହକାରେ ଦିଆଯାଏ । ଗର୍ଭାବସ୍ଥାରେ ଏହା ନିରାପଦ ଜଣାଯାଏ । ଆଟାଜାନାଭିର ଏକ ପ୍ରୋଟିଏଫ ଇନହିବିଟର   ଓ ରିଟୋନାଭିର ଏହି ଆଟାଜାନାଭିର ସ୍ତର ବୃଦ୍ଧି କରେ । ଭାରତରେ ଏହି ଔଷଧ ବ୍ୟବ‌ହାର ନିମନ୍ତେ ସନ ୨୦୧୨ରେ ସ୍ୱୀକୃତିପ୍ରାପ୍ତ ହୋଇଛି ଓ ଯୁକ୍ତରାଷ୍ଟ୍ର ଆମେରିକାରେ ଏହା ସୀକୃତି ନିମନ୍ତେ ଅପେକ୍ଷା କରିଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୨ରେ ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ବର୍ଷ ଡୋଜର କ୍ରୟ ମୂଲ୍ୟ ୨୮୧ ଆମେରିକୀୟ ଡଲାର ଥିଲା ।
ଟି. କଳ୍ପନା ଦେବୀ  (୧୯୪୧-୨୦୧୬), ଆନ୍ଧ୍ରପ୍ରଦେଶର ଜଣେ ଡାକ୍ତର ଓ ରାଜନୀତିଜ୍ଞ  । ସେ ୮ମ ଲୋକ ସଭାକ ଜଣେ ସଦସ୍ୟ । ଆଦ୍ୟ ଜୀବନ କଳ୍ପନା ଦେବୀ ୧୩ ଜୁଲାଇ ୧୯୪୧ରେ କ୍ରିଷ୍ଣା ଜିଲ୍ଲାର ଭାଟଲାପେନୁମାରୁ ଗ୍ରାମରେ ଚଳାଶଣୀ ବୀରା ରାଘଭାଇହାଙ୍କଠାରୁ ଜନ୍ମ ହୋଇଥିଲେ । ସେ ୱାରଙ୍ଗାଲର କାକତୀୟ ମହାବିଦ୍ୟାଳୟରୁ ଡାକ୍ତରୀ ପାଠ୍ୟକ୍ରମ ପଢ଼ିଥିଲେ ।
ବେଣୁଧର ରାଉତ ଜଣେ ଓଡ଼ିଆ କବି ଓ ଅଧ୍ୟାପକ । ୧୯୬୮ ମସିହାରେ ତାଙ୍କ ରଚିତ କାବ୍ୟ ପିଙ୍ଗଳାର ସୂର୍ଯ୍ୟ ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପ୍ରଦାନ କରାଯାଇଥିଲା । ୧୯୭୩ ମସିହାରେ କଟକର ନାଳନ୍ଦା ପ୍ରକାଶନଦ୍ୱାରା ତାଙ୍କ ରଚିତ ପ୍ରବନ୍ଧ ପରିଚିତି ପ୍ରକାଶ ପାଇଥିଲା, ଯାହାକି ସେ ପଠାଣି ପଟ୍ଟନାୟକ ସହ ମିଶି ରଚନା କରିଥିଲେ । ସେ ନାଟ୍ୟକାର ଜଗନମୋହ‌ନ ଲାଲଙ୍କ ୨୦୦୧ ମସିହାରେ ପ୍ରକାଶକ ପାଇଥିବା ନାଟକ ବାବାଜୀର ସମ୍ପାଦନା କରିଥିଲେ । ସେ କଟକସ୍ଥିତ ରେଭେନ୍ସା କଲେଜରେ ଓଡ଼ିଆ ଭାଷା ଓ ସାହିତ୍ୟ ବିଭାଗର ମୁଖ୍ୟ ଅଧ୍ୟାପକ ଭାବରେ କାର୍ଯ୍ୟ କରୁଥିଲେ ।
ଆକ୍ରୋମେଗାଲି  (ଇଂରାଜୀ ଭାଷାରେ ) ରୋଗ ଶରୀରରେ ଗ୍ରୋଥ ପ୍ଲେଟ   ସଂଲଗ୍ନ ହେବା ପରେ ଅତ୍ୟଧିକ ଗ୍ରୋଥ ହରମୋନ  ( ବା ) କ୍ଷରଣ ଯୋଗୁ ହୁଏ  । ଆରମ୍ଭରେ ହାତ ଓ ପାଦ ବଢ଼ିଯାଏ । କପାଳ, ନାକ ଓ ଅଧଃ ହନୁ ହାଡ଼ ମଧ୍ୟ ବଢ଼ିବା ସମ୍ଭାବନା ଥାଏ । ଗଣ୍ଠି ଯନ୍ତ୍ରଣା, ମୋଟା ଚମ, ମୋଟା ସ୍ୱର, ମୁଣ୍ଡବଥା   ଓ ଦୃଷ୍ଟି ସମସ୍ୟା   ଇତ୍ୟାଦି ଲକ୍ଷଣମାନ ମଧ୍ୟ ଦେଖାଯାଏ । ରୋଗ ଜଟିଳ ହେଲେ ମଧୁମେହ ଟାଇପ ୨, ନିଦ୍ରା ଶ୍ୱାସରୋଧ ଓ ଉଚ୍ଚ ରକ୍ତଚାପ ଇତ୍ୟାଦି ରୋଗମାନ ହୁଏ । ପିଟୁଇଟାରି ଗ୍ଲାଣ୍ଡ/ଗ୍ରନ୍ଥିରୁ   ଅତ୍ୟଧିକ ଗ୍ରୋଥ ହରମୋନ କ୍ଷରିତ ହେଲେ ଆକ୍ରୋମେଗାଲି ରୋଗ ହୁର । ପ୍ରାୟ ୯୫% ରୋଗୀଙ୍କର ପିଟୁଇଟାରି ଗ୍ଲାଣ୍ଡରେ ଏକ ବିନାଇନ ଟ୍ୟୁମର/ଅର୍ବୁଦ   ନାମ ପିଟୁଇଟାରି ଆଡେନୋମା   ହେବା ଯୋଗୁ ଗ୍ରୋଥ ହରମୋନ ଅଧିକ କ୍ଷରିତ ହୁଏ । ଏହା ବଂଶାନୁକ୍ରମିକ ରୋଗ ନୁହେଁ । କ୍ୱଚିତ ଦେହର ଅନ୍ୟ ସ୍ଥାନରେ ଅର୍ବୁଦ ହେବା ଯୋଗୁ ଆକ୍ରୋମେଗାଲି ହୁଏ । ରକ୍ତରେ ଇନସୁଲିନ ଲାଇକ ଗ୍ରୋଥ ଫ୍ୟାକ୍ଟର ୧  ମାପ କରି ବା ଗ୍ଲୁକୋଜ   ପାନୀୟ ଦେବାପରେ ଗ୍ରୋଥ ହରମୋନ ମାତ୍ରା ମାପ କରି ରୋଗ ନିର୍ଣ୍ଣୟ କରାଯାଏ । ରୋଗ ନିର୍ଣ୍ଣୟ କରିବା ପରେ ପିଟୁଇଟାରିର ମେଡିକାଲ ଇମେଜିଙ୍ଗ କରି ଆଡେନୋମା ଅଛି କି ନାହିଁ, ଅନୁଶୀଳନ କରାଯାଏ । ପିଲା ଦିନେ ଅତ୍ୟଧିକ ଗ୍ରୋଥ ହରମୋନ କ୍ଷରିତ ହେଲେ ଜାଇଜାଣ୍ଟିଜ୍ମ   ରୋଗ ହୁଏ । ଆକ୍ରୋମେଗାଲିରେ ତିନି ପ୍ରକାର ଚିକିତ୍ସା କରାଯାଏ: ଅପରେଶନ କରି ଅର୍ବୁଦକୁ ବାହାର କରିଦିଆଯାଏ, ଔଷଧ ଓ ରାଡିଏସନ ଥେରାପି   ଦିଆଯାଏ । ଅର୍ବୁଦଟି ଛୋଟ ଥିଲେ ଅପରେଶନ ସବୁଠାରୁ ପ୍ରଭାବଶାଳୀ ଓ ପସନ୍ଦ‌ଯୋଗ୍ୟ ଚିକିତ୍ସା । ଅପରେଶନ ପ୍ରଭାବଶାଳୀ ନ ହେଲେ ସୋମାଟୋସ୍ଟାଟିନ ଆନାଲଗ   ବା ଜିଏଚ ରିସେପ୍ଟର ଆଣ୍ଟାଗୋନିସ୍ଟ   ଔଷଧ ଦେଇ ଚିକିତ୍ସା କରାଯାଏ । ପ୍ରଭାବ ନିମନ୍ତେ ଅପରେଶନ ଓ ଔଷଧ ଅପେକ୍ଷା ରାଡିଏସନ ଅଧିକ ସମୟ ନିଏ । ଚିକିତ୍ସା ନ ପାଇଲେ ହାରାହାରି ୧୦ ବର୍ଷ ବଞ୍ଚିବା ସମୟ ରହେ, ଉପ‌ଯୁକ୍ତ ଚିକିତ୍ସା ପାଇଲେ ସାଧାରଣ ଜୀବନ ଯାତ୍ରା ସମ୍ଭବ ହୁଏ । ପ୍ରତି ଏକ ଲକ୍ଷ ଲୋକରେ ୬ଜଣକୁ ଏହି ରୋଗ ହୁଏ । ମଧ୍ୟ ବୟସରେ ସାଧାରଣତଃ ଏହି ରୋଗ ନିର୍ଣ୍ଣୟ ହୁଏ । ଉଭୟ ପୁରୁଷ ଓ ମହିଳା ସମ ଭାବରେ ଆକ୍ରାନ୍ତ ହୁଅନ୍ତି । ପ୍ରଥମେ ନିକୋଲାସ ସସେରୋଟ ଏହି ରୋଗ ବିଷୟ ସନ ୧୭୭୨ରେ ବର୍ଣ୍ଣନା କରିଥିଲେ । ଆକ୍ରୋମେଗାଲି ଶବ୍ଦଟି ଶବ୍ଦରୁ ଆସିଛି; ଅର୍ଥ ହାତପାଦ ଓ ର ଅର୍ଥ ବିରାଟ ।
ସୁଧାଂଶୁ ମୋହନ ସାହୁଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ସ୍ୱୟଂସିଦ୍ଧା ୨୦୧୦ ମସିହାରେ ମୁକ୍ତିଲାଭ କରିଥିଲା ।
ସେର୍ଟ୍ରାଲିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଜୋଲୋଫ୍ଟ/ ) ଏକ ସେରୋଟୋନିନ ଆଣ୍ଟାଗୋନିସ୍ଟ ଓ ରିଅପଟେକ ଇନ‌ହିବିଟର  /   ଶ୍ରେଣୀର ଅବସାଦରୋଧୀ   ଔଷଧ । ମୂଖ୍ୟତଃ ଏହା ପ୍ରମୁଖ ଅବସାଦ ବେମାରୀ, ଅବସେସିଭ-କମ୍ପଲସିଭ ଡିଜଅର୍ଡ଼ର, ପ୍ୟାନିକ ଡିଜ‌ଅର୍ଡ଼ର ଓ ସାମାଜିକ ଉତ୍କଣ୍ଠା ବେମାରୀ   ଆଦି ରୋଗରେ ବ୍ୟବ‌ହୃତ ହୁଏ । ଅନ୍ୟାନ୍ୟ ଅବସାଦରୋଧୀ ଔଷଧ ଭଳି ଏହା ପ୍ରଭାବଶାଳୀ ଅଟେ । ସେଟ୍ରାଲିନକୁ ପାଟିରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଯୌନ ସମସ୍ୟା   ଓ ନିଦ୍ରା ସମସ୍ୟା   ଦେଖାଯାଏ । ସାଂଘାତିକ ପ୍ରତିକ୍ରିୟା ହେଲେ ୨୫ ବର୍ଷ ବୟସ୍କ ଲୋକର ଆତ୍ମହତ୍ୟା ସଙ୍କଟ ରହେ ବା ସେରୋଟୋନିନ ସିଣ୍ଡ୍ରୋମ   ହୋଇପାରେ । ଗର୍ଭାବସ୍ଥା ଓ ସ୍ତନ୍ୟ ପାନ   ସମୟରେ ଏହାର ନିରାପତ୍ତା ସ୍ପଷ୍ଟ ନୁହେଁ । ମାଓ ନିହିବିଟର   ଔଷଧ ସ‌ହିତ ଏହା ବ୍ୟବ‌ହାର କରାଯାଏନାହିଁଁ । ମସ୍ତିଷ୍କ ଉପରେ ଅଧିକ ସେରୋଟୋନିନ   ପ୍ରାଭାବ ପକେଇ ସେର୍ଟ୍ରାଲିନ କାମ କରୁଥିବା ବିଶ୍ୱାସ କରାଯାଏ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୧ରେ ପ୍ରଥମରୁ ବିକ୍ରୟ କରୁଥିବା ଫାଇଜର   କମ୍ପାନୀର ସେର୍ଟ୍ରାଲିନ ଔଷଧ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଅଧୁନା ଏହା ଏହା ଜେନେରିକ ଔଷଧ ନାମରେ   ବିକ୍ରୟ ହେଉଛି । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୧.୫୦ ଆମେରିକୀୟ ଡଲାର ଅଛି । ସନ ୨୦୧୬ରେ ଏହା ଯୁକ୍ତରାଷ୍ଟ୍ର ଆମେରିକାର ସର୍ବାଧିକ ମାନସିକ ପ୍ରେସକ୍ରିପସନ ଔଷଧ ଥଲା, ଓ ସନ ୨୦୧୩ରେ ଏହି ପ୍ରେସକ୍ରିପସନ ସଂଖ୍ୟା ପ୍ରାୟ ୪୧ ନିୟୁତ ଥିଲା ।
ଆରାରିଅ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ଆରରିଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଆରାରିଅ ୨୬.୧୪୮୫ ଉତ୍ତର ଅକ୍ଷାଂଶ ଓ ୮୭.୫୧୪୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୫୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆରାରିଅ ସହରର ମୋଟ ଜନସଂଖ୍ୟା ୬୦୫୯୪ ଅଟେ । ସେଥି ମଧ୍ୟରୁ ୫୩.୮୫% ଜଣ ପରୁଷ ହୋଇଥିବା ବେଳେ ୪୬.୧୫% ଜଣ ନାରୀ ଅଟନ୍ତି । ଆରାରିଅର ସାକ୍ଷରତା ହାର ୫୦.୩୩% ଅଟେ । ଏହା ଜାତୀୟ ହାରଠାରୁ ୧୪.୫୧% ପ୍ରତିଶତ କମ ଅଟେ । ସେଥିରୁ ୩୦.୯୮% ପ୍ରତିଶତ ପୁରୁଷ ଓ ୧୯.୩୫% ନାରୀ ଅଟନ୍ତି । ୧୮.୧୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଆରାରିଅର ସରକାରୀ ଭାଷା ଅଟେ ।
ଦିଲ୍ଲୀ ନାଇଡା ଡାଇରେକ୍ଟ ଫ୍ଲାଇ ୱେ, ଏକ ୮ ଲେନ ବିଶିଷ୍ଟ ୯.୨ କିଲୋମିଟରର ପ୍ରବେଶ- ନିୟନ୍ତ୍ରିତ ଏକ୍ସପ୍ରେସୱେ । ଏହା ଭାରତୀୟ ରାଜଧାନୀ ଦିଲ୍ଲୀକୁ ଶିଳ୍ପାଞ୍ଚଳ ଉପସରାଞ୍ଚଳ ନଇଡା ସହ ସଂଯୋଗ କରିଥାଏ । ଏହା ନାଇଡା ଟୋଲ ବ୍ରିଜ କମ୍ପାନୀଦ୍ୱାରା ନିର୍ମିତ ଓ ପରିଚାଳିତ । ଏହି ପ୍ରକଳ୍ପରେ ଆଶ୍ରମ ଚୌକଠାରେ ଏକ ଫ୍ଲାଇ ଓଭର ବ୍ରିଜ ନିର୍ମିତ ହେଇଛି । ଯମୁନା ନଦୀ ଉପରେ ଏକ ୫୫୨.୫ ମିଟର ଦୀର୍ଘ ସେତୁ ୪୦.୮ କୋଟି ଟଙ୍କା ବ୍ୟୟରେ ୨୦୦୧ ମସିହାରେ ନିର୍ମିତ ହେଇଥିଲା। ୨୦୦୬ ମସିହାରୁ ଦାରା ଏହି ରାସ୍ତାର ଫ୍ଲାଇ ଓଭରରୁ ମୟୂର ବିହାରକୁ ପରିବର୍ଧିତ ରାସ୍ତା ନିର୍ମିତ ହେଇଛି ।
ସୁଶ୍ରୀ ଶ୍ରେୟା ମିଶ୍ର  (ଜନ୍ମ ୪ ଜାନୁଆରୀ ୧୯୯୧) ଜଣେ ଭାରତୀୟ ମଡ଼େଲ୍, ଅଭିନେତ୍ରୀ ଓ ସୁନ୍ଦରୀ ପ୍ରତିଯୋଗିତା ବିଜୟୀନି  । ସେ ମିସ୍ ୟୁନାଇଟେଡ୍ କଣ୍ଟିନେଣ୍ଟ୍ ୨୦୧୫ରେ ଭାରତକୁ ପ୍ରତିନିଧିତ୍ୱ କରିଥିଲେ । ସେ ମଧ୍ୟ ଜଣେ ସ୍ୱୀକୃତିପ୍ରାପ୍ତ ସ୍କୁବା ଡାଇଭର୍ ଓ ଏରିଆଲ ସିଲ୍କ ରୋପ ନୃତ୍ୟଶିଳ୍ପୀ । ଆଦ୍ୟ ଜୀବନ ଓ ଶିକ୍ଷା ସେ ୪ ଜାନୁଆରୀ ୧୯୯୧ରେ ଓଡ଼ିଶାର ସମ୍ବଲପୁରରେ ଜନ୍ମ ହୋଇଥିଲେ । ସୈନ୍ୟ ପରିବାରରେ ଜନ୍ମ ହେତୁ ତାଙ୍କୁ ବ‌ହୁତ ବିଦ୍ୟାଳୟରେ ପଢିବାକୁ ପଡ଼ିଥିଲା, ତେବେ ମୁଖ୍ୟତଃ ସେ ସେଣ୍ଟ୍ ଜୋସେଫ୍ ଉଚ୍ଚ ମାଧ୍ୟମିକ ବିଦ୍ୟାଳୟରେ ପଢ଼ିଥିଲେ, ପରେ ଶ୍ୟାମ ପ୍ରସାଦ ମୁଖାର୍ଜୀ ମହାବିଦ୍ୟାଳୟ, ଦିଲ୍ଲୀ ବିଶ୍ୱବିଦ୍ୟାଳୟରେ ପଢ଼ିଥିଲେ । ସେ ୨୦୦୫ ଓ ୨୦୦୭ ଦୁଇଥର ସମ୍ମାନ‌ଜନ‌କ ଦିଲ୍ଲୀରେ ଅନୁଷ୍ଠିତ ଏନ୍‌ସିସି ଆର୍‌ଡ଼ିସି  (ସାଧାରଣତନ୍ତ୍ର ଦିବସ କ୍ୟାମ୍ପ)ରେ ଯୋଗ ଦେଇଥିଲେ  । ସେ ଘୋଡ଼ାଚଢିବା ଓ ଓଡ଼ିଶୀ ନୃତ୍ୟରେ ସ୍ୱର୍ଣ୍ଣ ପଦକ ଜିତିଥିଲେ । ସେ ଓଡ଼ିଶୀରେ ବିଶାରଦ କରିଛନ୍ତି । ବୃତ୍ତି ଆଇ ଆମ୍ ସି ୨୦୧୦ ଓ ଏସିଆନ୍ ସୁପର୍ ମଡ଼େଲ୍ ୨୦୧୦ ୨୦୧୦ ମସିହାରେ ସେ ଏସିଆନ୍ ସୁପର୍ ମଡ଼େଲ୍, ଚାଇନାରେ ଭାରତକୁ ପ୍ରତିନିଧିତ୍ୱ କରିଥିଲେ । ସେହି ପ୍ରତିଯୋଗିତାରେ ସେ ମିସ୍ ଫ୍ରେଣ୍ଡସିପ୍ ଇଣ୍ଟର୍‌ନ୍ୟାସ୍‌ନାଲ୍ ଘୋଷିତ ହୋଇଥିଲେ । ସେ ଆଇ ଆମ୍ ସି ୨୦୧୦ ପ୍ରତିଯୋଗିତାରେ ମଧ୍ୟ ଭାଗନେଇଥିଲେ ଓ ଆଇ ଆମ୍ ପପୁଲାର ସ୍ୱତନ୍ତ୍ର ପୁରସ୍କାର ଜିତିଥିଲେ । ମିସ୍ ଦିଭା ୨୦୧୩ ୨୦୧୩ରେ ସେ ମିସ୍ ଦିଭାର ପ୍ରଥମ ସଂସ୍କରଣରେ ଭାଗନେଇଥିଲେ ଓ ସେମିଫାଇନାଲ୍‌ର ପ୍ରଥମ ୭ ଜଣଙ୍କ ମଧ୍ୟରେ ଥଲେ । ସେ ସ୍ୱତନ୍ତ୍ର ପୁରସ୍କାର ମିସ୍ ଡିଜିଟାଲ୍ ଜିତିଥିଲେ । ଫେମିନା ମିସ୍ ଇଣ୍ଡିଆ ୨୦୧୫ ପରେ ୨୦୧୫ରେ ସେ ଫେମିନା ମିସ୍ ଇଣ୍ଡିଆ ୨୦୧୫ରେ ଭାଗନେଇଥିଲେ ଓ ଭାରତକୁ ମିସ୍ ୟୁନାଇଟେଡ୍ କଣ୍ଟିନେଣ୍ଟ୍ ୨୦୧୫ରେ ପ୍ରତିନିଧିନ୍ୱ କରିଥିଲେ । ସେ ଫେମିନା ମିସ୍ ଇଣ୍ଡିଆ ୨୦୧୫ ପୁରସ୍କାର ସ‌ହ ଦୁଇଟି ସ୍ୱତନ୍ତ୍ର ପୁରସ୍କାର ମିସ୍ ରାମ୍ପ‌ୱାକ୍ ଓ ମସ୍ ଭିଭାସିଅସ୍ ଜିତିଥିଲେ । ଫେମିନା ମିସ୍ ଇଣ୍ଡିଆ ୨୦୧୫ ପରେ ଜୀବନ ମଡ଼େଲିଂ ଜୀବନ ପରେ ସେ ବର୍ତ୍ତମାନ ଅଭିନୟ କରୁଛନ୍ତି । ସେ କିଙ୍ଗଫିଶର୍ କ୍ୟାଲେଣ୍ଡର୍ ୨୦୧୬, ଭାରତୀୟ ମାଗାଜିନ୍ ଗାଜିଆରେ ଅଭିନୟ କରିଛନ୍ତି । ସେ ମଧ୍ୟ ଗାର୍‌ନିଅର୍, ଭିନି ପ୍ରଭୃତି ପାଇଁ ବିଜ୍ଞାପନ କରିଛନ୍ତି ।
ଅଗ୍ନିପଥ ହେଉଛି ୧୯୯୦ ମସିହାରେ ମୁକ୍ତିଲାଭ କରିଥିବା ଏକ ହିନ୍ଦୀ ଚଳଚ୍ଚିତ୍ର । ଚଳଚ୍ଚିତ୍ରର ମୁଖ୍ୟ ଭୁମିକାରେ ଅଭିନୟ କରିଛନ୍ତି ଅମିତାଭ ବଚ୍ଚନ, ମିଥୁନ ଚକ୍ରବର୍ତ୍ତୀ, ମାଧବୀ, ନୀଲମ କୋଠାରୀ, ଆଲୋକ ନାଥ ଇତ୍ୟାଦି । ଚଳଚ୍ଚିତ୍ରର ଚିତ୍ରନାଟ୍ୟ ନିର୍ଦ୍ଦେଶକ ହେଉଛନ୍ତି ମୁକୁଳ ଆନନ୍ଦ ଏବଂ ପ୍ରଯୋଜକ ହେଉଛନ୍ତି ୟଶ ଜୋହର । ଚଳଚ୍ଚିତ୍ରର ନାମ ସେହି ନାମରେ ହରିବଂଶ ରାୟ ବଚ୍ଚନଙ୍କଦ୍ୱାରା ଲିଖିତ ଏକ କବିତାରୁ ଆନୀତ । ଚଳଚ୍ଚିତ୍ର ପ୍ରାରମ୍ଭରେ କବିତାଟିର ପ୍ରଚ୍ଛଦପଟରେ ଗାନ ଦର୍ଶକଙ୍କୁ ବିଷୟବସ୍ତୁ ସହ ବାନ୍ଧି ରଖିବାରେ ସକ୍ଷମ ହୋଇଛି । କାହାଣୀ ଦୀନାନାଥ ଚୌହାନ  (ଆଲୋକ ନାଥ ଅଭିନୀତ) ମାଣ୍ଡୱା ଗ୍ରାମର ଜଣେ ସମ୍ମାନାସ୍ପଦ ଶିକ୍ଷକ  । ଦୀନନାଥଙ୍କ ସମ୍ମାନ ଓ ପ୍ରତିପତ୍ତିରେ ଇର୍ଷାନ୍ୱିତ ହୋଇ ଗାଁ ମୁଖିଆ ତାଙ୍କୁ ବଦନାମ କରିବାକୁ ଚେଷ୍ଟା କରୁଥାଏ । ଏହି କ୍ରମରେ ଗାଁ ମୁଖିଆଙ୍କ ପୁଅ କାଞ୍ଚା ସେ ଗାଁରେ ହେରୋଇନ ଡ୍ରଗ୍‌ର ଚାଲାଣ ଓ ବ୍ୟବସାୟ କରିବା ପାଇଁ ଯୋଜନା କରୁଥାଏ । ଏହି ଉଦ୍ଦେଶ୍ୟରେ ସେ ଗାଁ ଲୋକଙ୍କ ଜମି ବ୍ୟବହାର କରିବା ପାଇଁ ମନାଇବାରେ ଲାଗିଲା । ଦୀନନାଥ ଚୋଉହାନ କିନ୍ତୁ ଏକଥା ଜାଣିପାରି ଲୋକଙ୍କୁ ଏଥିରୁ ନିବୃତ କରିବାରେ ଲାଗିଲେ । କାଞ୍ଚା ଓ ଦୀନନାଥଙ୍କ ଶତ୍ରୁତା ବଢ଼ିବାରେ ଲାଗିଲା । କାଞ୍ଚା ଗାଁ ସ୍କୁଲ ଘରେ ଜଣେ ବାଳିକାର ହତ୍ୟା କରିଦିଏ ଏବଂ ଏଥିପାଇଁ ଦୀନନାଥଙ୍କୁ ଦାୟୀ କରେ । ମିଥ୍ୟା ଦୋଷାରୋପରେ ଦୀନାନାଥଙ୍କୁ ସେ ଏକ ଗଛରେ ଓହଳାଇ ହତ୍ୟା କରିଦିଏ । ଦୀନନାଥଙ୍କ ବାଳକ ପୁତ୍ର ବିଜୟ ତଥା ଦୀନନାଥଙ୍କ ସ୍ତ୍ରୀ ଏହା ଦେଖିବା ପରେ ଗାଁ ଛାଡି ଚାଲିଯାନ୍ତି । ଘଟଣା ଚକ୍ରରେ ବିଜୟ  (ଅମିତାଭ ବଚ୍ଚନ ଅଭିନୀତ) ଏକ ଗ୍ୟାଙ୍ଗଷ୍ଟାର ହୋଇଯାଏ ଏବଂ ଦଳରେ କନ୍ଦଳ ହୋଇ ତାକୁ ମରଣାନ୍ତକ ଆକ୍ରମଣ ହୁଏ  । ମୁମୂର୍ଷୁ ଅବସ୍ଥାରେ ତାକୁ କ୍ରୀଷ୍ଣ୍ଣା ଆୟାର  (ମିଥୁନ ଚକ୍ରବର୍ତ୍ତୀ) ପାଇ ନିକଟସ୍ଥ ହାସପାତାଳରେ ଚିକିତ୍ସା କରାନ୍ତି  । କ୍ରୀଷ୍ଣ୍ଣା ଶିଖାର (ବିଜୟର ଭଉଣୀ) ଅଙ୍ଗ ରକ୍ଷକ ଭାବେ ଦାୟିତ୍ୱ ନିଏ  । ଏହି ସମୟରେ ବିଜୟର ସେବା କରୁଥିବା ନର୍ସ ମେରୀ ମାଥିଉ (ମାଧବୀ)ସହ ମଧୁର ସମ୍ପର୍କ ଗଢ଼ି ଉଠେ  । ପୁନର୍ଜୀବନ ପାଇ ବିଜୟ ତାର ଶତ୍ରୁ ପକ୍ଷକୁ ଗୋଟି ଗୋଟି କରି ହତ୍ୟା କରେ । ବିଜୟର ମା କିନ୍ତୁ ଏଭଳି ପ୍ରତିଶୋଧ ହତ୍ୟାକୁ ସମର୍ଥନ କରି ପାରନ୍ତିନି ଏବଂ ପିତାଙ୍କ ନାମରେ କଳଙ୍କ ବୋଲି ଗାଳିଦେଇ ବିଜୟକୁ ଘରୁ ବାହାର କରିଦିଅନ୍ତି । ବ୍ୟସ୍ତ ବିବ୍ରତ ବିଜୟ ମେରୀ ପାଖକୁ ଚାଲିଆସେ । ଇତି ମଧ୍ୟରେ ବିଜୟର ଶତ୍ରୁ ପକ୍ଷ ପ୍ରତିଶୋଧ ପରାୟଣ ହୋଇ ଶିଖାକୁ ଅପହରଣ କରିନିଅନ୍ତି । କ୍ରୀଷ୍ଣା ଶିଖାକୁ ରକ୍ଷା କରିବାରେ ବିଫଳ ହୁଏ ସିନା ଏହି ପରିପ୍ରେକ୍ଷୀରେ ଦିହିଁଙ୍କ ମଧ୍ୟରେ ପ୍ରେମ ହୁଏ । ବିଜୟ ଶିଖାକୁ ରକ୍ଷା କରିବାକୁ ଆସିଯାଏ । ବିଜୟର ମାଆ କ୍ରୀଷ୍ଣାକୁ ଆଦର କରନ୍ତି ସିନା ବିଜୟକୁ ହତାଦର କରନ୍ତି । ମାଙ୍କ ଏଭଳି ବ୍ୟବହାରରେ ଭୀଷଣ ମର୍ମାହତ ହୋଇ ବିଜୟ ପୁଣି ମେରୀ ପାଖକୁ ଚାଲିଯାଏ । ମେରୀ ସହ ବାହା ହେବା ପରେ ସେ କିନ୍ତୁ ଠିକ କରେ ଯେ ମାଆଙ୍କ କଥାନୁସାରେ ସେ ଏଣିକି ହିଂସାର ପଥ ଛାଡିବ ଆଉ ମନ୍ଦ କାମ କରିବ ନାହିଁ । ଏହାପରେ କାହାଣିରେ ମଧୁର ପରିବର୍ତ୍ତନ ଘଟିଛି । ବିଜୟ ଆଇନର ରାସ୍ତାରେ ଯାଇ ଦୋଷୀକୁ ଦଣ୍ଡ ଦେବାରେ ଅନେକ ଚେଷ୍ଟା କରିଛି । କିନ୍ତୁ ପରିସ୍ଥିତି କବଳରେ ପଡି ପୁଣି ମାଆଙ୍କୁ ଉଦ୍ଧାର କରିବାକୁ ଯାଇ ହିଂସ୍ର ହୋଇଯାଇଛି । କାହାଣୀର ଦୁଃଖଦ ଅନ୍ତରେ ବିଜୟର ମୃତ୍ୟୂ ହୋଇଛି । ମାଆ ବୁଝିପାରିଛନ୍ତି ଯେ ବିଜୟ କେବଳ ବାପାଙ୍କ ପୂର୍ବ ସୁନାମ ଫେରେଇ ଆଣିବାକୁ ସବୁକ୍ଲିଛି କରିଛି ।
ଆଣ୍ଟିରିଅର କ୍ରୁସିଏଟ ଲିଗାମେଣ୍ଟ ଇଞ୍ଜ୍ୟୁରି  ଇଂରାଜୀ ଭାଷାରେ ନିର୍ଣ୍ଣୟ କରାଯାଏ ଯେତେବେଳେ ଆଣ୍ଟିରିଅର କ୍ରୁସିଏଟ ଲିଗାମେଣ୍ଟ  ( ବା ) ଟାଣି ହୋଇଯାଏ, ଆଂଶିକ ଛିଣ୍ଡିଯାଏ ଓ ସମ୍ପୁର୍ଣ୍ଣ ଛିଣ୍ଡିଯାଏ  । ଅଧିକ କେଶ୍‌ମାନାଙ୍କରେ ସମ୍ପୁର୍ଣ୍ଣ ଛିଣ୍ଡିଯାଇଥିବା ଦେଖାଯାଏ । ଯନ୍ତ୍ରଣା, ଅସ୍ଥିର ଗଣ୍ଠି, ଆଣ୍ଠୁ ଫୁଲା   ଓ ଆଘାତ ସମୟରେ ଏକ ଶବ୍ଦ ହେଇଥିବା ଇତିହାସ ଥିଲେ ରୋଗ ନିର୍ଣ୍ଣୟ କରାଯାଏ । ଆଘାତ ପ୍ରାପ୍ତ ହେବାର ଦୁଇ ଘଣ୍ଟା ମଧ୍ୟରେ ଆଣ୍ଠୁ ଫୁଲିଯାଏ । ପ୍ରାୟ ୫୦% କେଶ୍‌ରେ ଆଣ୍ଠୁ ଭିତରେ ଥିବା ଅନ୍ୟାନ୍ୟ ଆଣ୍ଠୁ ଅଂଶଗୁଡ଼ିକରେ   ଯଥା: - ଗଣ୍ଠି ବନ୍ଧନୀ ବା ଲିଗାମେଣ୍ଟ  , କୋମଳାସ୍ଥି ବା କାର୍ଟିଲେଜ   ଓ ମେନିସ୍କସ   ଆଦିରେ ଆଘାତ ଲାଗିଥାଏ । ବିଭିନ୍ନ କାରଣରୁ ଏହି ଆଘାତ ହୁଏ ଯଥା:- ଦୌଡ଼ିବା ସମୟରେ ଦୃତ ଦିଗ ପରିବର୍ତ୍ତନ, ଦୃତ ଦୌଡ଼ ପରେ ହଠାତ୍ ରହିଯିବା, ଉଚ୍ଚ ଡିଆଁ ପରେ ଭୂମିରେ ପଡ଼ିବା ସମୟରେ ଓ ସିଧା ସଳଖ ଆଘାତ ।ସ୍କିଙ୍ଗ  , ସକ୍କର  , ଫୁଟବଲ   ଓ ବାସ୍କେଟ ବଲ   ଆଦି ଖେଳମାନଙ୍କରେ ସାଧାରଣତଃ ଏହି ଆଘାତ ଅଧିକ ଦେଖାଯାଏ । ଶାରୀରିକ ପରୀକ୍ଷା   କରି ରୋଗ ନିର୍ଣ୍ଣୟ କରିହୁଏ ଓ ଅତି ଆବଶ୍ୟକ ହେଲେମ୍ୟାଗନେଟିକ ରେଜୋନାନ୍ସ ଇମେଜିଙ୍ଗ  ( ବା ) କରାଯାଇପାରେ  । ସ୍ନାୟୁ-ମାଂସପେଶୀ ଶିକ୍ଷା   ଓ ଉଦର-ନିତମ୍ବପେଶୀ ଶିକ୍ଷାଦ୍ୱାରା   ଏହି ରୋଗର ପ୍ରତିଷେଧ କରାଯାଇପାରେ । ଇଚ୍ଛାକୃତ ଆବଶ୍ୟକ କର୍ମକୁଶଳତା ଉପରେ ଚିକିତ୍ସା ନିର୍ଭର କରେ । ଭବିଷ୍ୟତ କାର୍ଯ୍ୟକ୍ରମ ସ୍ୱଳ୍ପ ହେବାର ଥିଲେ ଅର୍ଥୋପେଡିକ ବ୍ରେସ   ଓ ଫିଜିଓଥେରାପି   ଯଥେଷ୍ଟ ହୁଏ । ଅତ୍ୟଧିକ କର୍ମ କୁଶଳତା ଆବଶ୍ୟକ ଥିଲେ ଆର୍ଥ୍ରୋସ୍କୋପିକ ରିପେୟାର   ପଦ୍ଧତିରେ ଆଣ୍ଟିରିଅର କ୍ରୁସିଏଟ ପୁନର୍ନିମାଣ   କରାଯାଏ । ଅପରେଶନ ଆବଶ୍ୟକ ହେଲେ ଆଘାତ ଜନିତ ପ୍ରଦାହ କମ୍ ହେଲା ପରେ କରାଯାଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୦୯ରେ ପ୍ରାୟ ୨୦୦,୦୦୦ ଲୋକ ଏହି ଆଘାତର ଶିକାର ହୋଇଥିଲେ । କେତେକ ଖେଳରେ ପୁରୁଷ ଓ ମହିଳା ସମ ପରିମାଣରେ ସଙ୍କଟାପନ୍ନ ଥାଆନ୍ତି ଓ ଅନ୍ୟ କେତେକରେ କେବଳ ମହିଳାମାନଙ୍କର ସଙ୍କଟ ଥାଏ । ସମ୍ପୁର୍ଣ୍ଣ ଛିଣ୍ଡିଯାଇଥିଲେ ଖେଲ କୁଦ ସମ୍ଭବ ହୁଏ ନାହିଁ ଓ ପରିଶେଷରେ ଆଣ୍ଠୁରେ ଓଷ୍ଟିଓଆର୍ଥ୍ରାଇଟିସ ରୋଗ ହୁଏ ।
କୋପିନେଶ୍ୱର ମନ୍ଦିର ବା କୌପୀନେଶ୍ୱର ମନ୍ଦିର  ମରାଠୀ:               ଥାଣେରେ ଥିବା ଏକ ମନ୍ଦିର ଯାହାକୁ ସେଠାକାର ଅଧିବାସୀମାନେ ଭଗବାନ ମାନନ୍ତି । ଏଠାରେ ଥିବା ଶିବଲିଙ୍ଗ ଭାରତର ମହାରାଷ୍ଟ୍ରରେ ସବୁଠାରୁ ବୃହତ ଶିବଲିଙ୍ଗ । ଇତିହାସ ଶିଲାହାର ରାଜବଂଶ ଏହି ମନ୍ଦିରକୁ ତୋଳେଇଥିଲେ । ଏହାର ନବୀକରଣ ୧୭୬୦ ମସିହାରେ କରାଯାଇଥିଲା । ଚାନ୍ଦା ଓ ଦାନ ସଂଗ୍ରହ କରି ଗର୍ଭ ଗୃହ ସାମନାରେ ଥିବା ହଲର ପୁନର୍ନିମାଣ ୧୮୭୯ ମସିହାରେ ହୋଇଥିଲା । ପୁନଶ୍ଚ ଏହାର ନବୀକରଣ ୧୯୯୬ ମସିହାରେ କରାଯାଇଥିଲା । ପୂର୍ବରୁ ମନ୍ଦିରଟି ମାଶୁଣ୍ଡା ହ୍ରଦ  (ତାଲାଓ ପାଲି) କୂଳରେ ଥିଲା କିନ୍ତୁ ଏବେ ଏହା ମଝିରେ ଶିବାଜୀ ରାସ୍ତା ତିଆରି ହୋଇଛି ଯାହା ଥାଣେ ରେଲୱ୍ୟେ ଷ୍ଟେସନକୁ ଯାଇଛି  । ମନ୍ଦିରର ଦୁଇଟି ପ୍ରବେଶ ଦ୍ୱାର ଅଛି, ଗୋଟିଏ ମାସୁନ୍ଦା ହ୍ରଦ ଦିଗକୁ ଓ ଅନ୍ୟଟି ଯମ୍ଭଳୀ ନାକା ବଜାର ଦିଗକୁ ଅଛି । ମନ୍ଦିର ପରିସର ବଜାର ଦିଗକୁ ଥିବା ଫାଟକଠାରେ ନନ୍ଦୀ ବୃଷଭ ପ୍ରତିମୂର୍ତ୍ତି ଅଛି । ମନ୍ଦିରର ମୂଖ୍ୟ ଦେବତା ଶିବଙ୍କର ୪ -୩  ଉଚ୍ଚତା ଓ ୧୨ ଫିଟ ଗୋଳେଇର ଏକ ଶିବଲିଙ୍ଗ ଅଛି । ଏହି ମନ୍ଦିର ପରିସରରେ ବ୍ରହ୍ମା, ରାମ, ହନୁମାନ, ଶୀତଳା ଦେବୀ, ଉତ୍ତରେଶ୍ୱର  (କାଶୀ ବିଶ୍ୱଲିଙ୍ଗେଶ୍ୱର), ଦତ୍ତାତ୍ରେୟ, ଗରୁଡ଼ ଓ କାଳୀ ମନ୍ଦିର ମଧ୍ୟ ଅଛି  ।
ଆନାଫାଇଲାକ୍‌ସିସ ଏକ ସାଂଘାତିକ ଆଲର୍ଜି ପ୍ରତିକ୍ରିୟା ଯାହା ଚଞ୍ଚଳ ଆରମ୍ଭ ହୁଏ ଓ ଏଥି ଯୋଗୁ ମୃତ୍ୟୁ ମଧ୍ୟ ହୋଇପାରେ । ସ୍ୱାଭାବିକ ଭାବରେ ଏହା ଏକାଧିକ ଲକ୍ଷଣ ପ୍ରକାଶ କରେ ଯଥା:- ଗଲୁକାରୀ ରାସ୍, ଜିଭ ଓ ଗଳା ଫୁଲିଯିବା, ଛୋଟ ଛୋଟ ଶ୍ୱାସକ୍ରିୟା, ବାନ୍ତି, ମୁଣ୍ଡ ହାଲୁକା ଲାଗିବା ଓ ନିମ୍ନ ରକ୍ତଚାପ । ଏହି ଲକ୍ଷଣ କିଛି ମିନିଟରୁ କିଛି ଘଣ୍ଟା ମଧ୍ୟରେ ଆରମ୍ଭ ହୁଏ । ଏହି ରୋଗ ସାଧାରଣତଃ ପୋକ କାମୁଡ଼ା ଓ ନାହୁଡ଼ ମରା, ଖାଦ୍ୟ ଓ ଔଷଧ ପ୍ରତିକ୍ରିୟା ଯୋଗୁ ହୁଏ । ବ୍ୟାୟାମ ଓ ଲେଟେକ୍ସ ସଂସ୍ପର୍ଷ ଯୋଗୁ ମଧ୍ୟ ଏହା ହୁଏ । କୌଣସି ନିର୍ଦ୍ଦିଷ୍ଟ କାରଣ ନ ଥାଇ ମଧ୍ୟ ଏହା ହୋଇପାରେ । ଇମ୍ମ୍ୟୁନୋଲୋଜିକ ବା ଅଣ‌-ଇମ୍ମ୍ୟୁନୋଲୋଜିକ ପ୍ରଣାଳୀରେ କେତେକ ଶ୍ୱେତ ରକ୍ତ କଣିକାରୁ ନିର୍ଗତ ମେଡିଏଟର ଯୋଗୁ ଏହି ରୋଗ ହୁଏ । ଆଲର୍ଜେନ ସଂସ୍ପର୍ଷରେ ଆସିବା ପରେ ଉପସ୍ଥାପିତ ଲକ୍ଷଣ ଓ ଚିହ୍ନ ଦେଖି ଏହି ରୋଗ ନିର୍ଣ୍ଣୟ କରାଯାଏ । ଏହି ରୋଗରେ ସର୍ବ ପ୍ରଥମେ ମାଂସପେଶୀରେ ଏପିନେଫ୍ରିନ ଇଞ୍ଜେକସନ ଦିଆଯାଏ, ଶିରାଭ୍ୟନ୍ତର ତରଳ ପଦାର୍ଥ ଦିଆଯାଏ ଓ ସଳଖ ଭାବରେ ରୋଗୀକୁ ରଖାଯାଏ । ଅଧିକ ଏପିନେଫ୍ରିନ ଡୋଜ ମଧ୍ୟ ଆବଶ୍ୟକ ହୋଇପାରେ । ଆଣ୍ଟିହିସ୍ଟାମିନ, ଓ ସ୍ଟିରଏଡ ମଧ୍ୟ ଏହା ସ‌ହିତ ଦେବାକୁ ପଡ଼େ । ଆନାଫାଇଲାକ୍‌ସିସ ଇତିହାସ ଥିଲେ ବେମାରୀର କାରଣ ଖୋଜିବାକୁ ହୁଏ ଓ ଏପିନେଫ୍ରିନ ଅଟୋଇଞ୍ଜେକ୍ଟର ଦିଆଯାଏ । ପୃଥିବୀର ୦.୦୫ ୨% ଲୋକଙ୍କୁ ଜୀବନର ଯେ କୌଣସି ସମୟରେ ଏହି ରୋଗ ହୁଏ । ଏହି ରୋଗ ହାର ବଢ଼ିବା ଦେଖାଯାଉଛି । ଯୁବା ବୟସରେ ଓ ମହିଳାମାନଙ୍କଠାରେ ଏହା ଅଧିକ ଦେଖାଯାଏ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ଯୋଗୁ ଆଡମିସନ ହେଉଥିବା ରୋଗୀଙ୍କ ମଧ୍ୟରୁ ୦.୩% ମୃତ୍ୟୁ ବରଣ କରନ୍ତି । ଏହି ଆନାଫାଇଲାକ୍‌ସିସ ଶବ୍ଦଟି ପ୍ରାଚୀନ ଗ୍ରୀକ ଶବ୍ଦ: ଆନା ଅର୍ଥ  "ବିରୁଦ୍ଧରେ"  ଓ ପ୍ରାଚୀନ ଗ୍ରୀକ ଶବ୍ଦ: ଫାଇଲାକ୍‌ସିସ ଅର୍ଥ  "ସୁରକ୍ଷା"  ଆସିଛି ।
ଧର୍ମପଦ, କୋଣାର୍କ ମନ୍ଦିରର ମୁଣ୍ଡି ମାରି ପ୍ରାଣ ବଳି ଦେଇଥିଲେ । ସେ ଓଡ଼ିଆ ସ୍ଥପତି ବିଶୁ ମହାରଣାଙ୍କ ପୁତ୍ର ଥିଲେ । ଯେତେବେଳେ ରାଜା ନରସିଂହ ଦେବ କୋଣାର୍କ ମନ୍ଦିର ନିର୍ମାଣ ପାଇଁ ୧୨୦୦ କାରିଗରଙ୍କୁ ନେଇ ମନ୍ଦିର ନିର୍ମାଣ କଲେ, ମନ୍ଦିରର ଶୃଙ୍ଗ ପର୍ଯ୍ୟନ୍ତ କାମ ସରିଗଲା ପରେ ତାହାର ମୁଣ୍ଡି ମାରିବା କମ କେହି କରିପାରିଲେନି । ମନ୍ଦିର ଅସମ୍ପୂର୍ଣ ହେଇ ରହିଯିବାର ଆଶଙ୍କା ସୃଷ୍ଟି ହେଲା । ସେତେବେଳେ ମୁଖ୍ୟ ସ୍ଥପତି ବିଶୁ ମହାରଣାଙ୍କ ୧୨ ବର୍ଷର ପୁଅ ଧର୍ମପଦ ନିଜେ ମନ୍ଦିର ଉପରକୁ ଚଢି ନିଜର ବୁଦ୍ଧି ବଳରେ ମନ୍ଦିରର ମୁଣ୍ଡି ମାରିବାରେ ସଫଳ ହେଲେ ଓ ସେଇ କଥାକୁ ଗୋପନ ରଖିବାକୁ ସାଗରକୁ ଲମ୍ଫ ପ୍ରଦାନ କରି ନିଜର ପ୍ରାଣବଳି ଦେଲେ । କିମ୍ବଦନ୍ତୀ ପୂର୍ବୋତ୍ତର ଗଙ୍ଗା ବଂଶୀୟ ରାଜା ନରସିଂହ ଦେବ ବଙ୍ଗୋପସାଗର ତଟରେ ଥିବା କୋଣାର୍କଠାରେ ସୂର୍ଯ୍ୟ ଉପାସନା ପାଇଁ ମନ୍ଦିର ନିର୍ମାଣ କରିବାକୁ ମୁଖ୍ୟ ସ୍ଥପତି ବିଶୁ ମହାରଣାଙ୍କ ଅଧୀନରେ ୧୨୦୦ କାରିଗରଙ୍କୁ ନିୟୋଜିତ କରିଥିଲେ । ଦୀର୍ଘ ୫ ବର୍ଷ ଧରି ଏହି ମନ୍ଦିରର ନିର୍ମାଣ ଚାଲିଥିଲା । ତେବେ ଏହା ସମାପ୍ତ ହେବା ଆଗରୁ କିନ୍ତୁ ସମସ୍ତେ ଏହାର ମୁଣ୍ଡି ମାରିବାରେ ବିଫଳ ହେଲେ । ଯେତେ ଚେଷ୍ଟା କଲେ ବି ମନ୍ଦିର ମୁଣ୍ଡିରେ ଯୋଡା ଯାଉଥିବା ପ୍ରସ୍ତର ଖସିଗଲା । ରାଜା ଶେଷକୁ ବିରକ୍ତ ହେଇ ଆସନ୍ତା ଦିନ ସୂର୍ଯ୍ୟ ଉଦୟ ପୂର୍ବରୁ ମନ୍ଦିର ନିର୍ମାଣ ଶେଷ ନ ହେଲେ ୧୨୦୦ ଜଣ କାକ କାରିଗରଙ୍କୁ ଶିରଚ୍ଛେଦ କରିବାକୁ ଚରମ ବାଣୀ ଶୁଣେଇଲେ । ଯେତେବେଳେ ସନ୍ଧ୍ୟାରେ ବିଶୁ ମହାରଣାଙ୍କ ୧୨ ବର୍ଷୀୟ ପୁତ୍ର ଧର୍ମପଦ ପିତାଙ୍କୁ ବିଷାଦ ଗ୍ରସ୍ତ ଅବସ୍ଥାରେ ବସିଥିବାର ଦେଖି ପଚାରିଲେ ବିଶୁ ସେକଥା କହିଲେ । ଧର୍ମପଦ ଅଲୌକିକ ଭାବରେ ମନ୍ଦିର ଉପରକୁ ଯାଇ ମୁଣ୍ଡି ମାରିଦେବାରେ ସଫଳ ହେଲେ । ତତ୍ ପରେ ୧୨୦୦ କାରିଗର ପୁନଶ୍ଚ ଚିନ୍ତାରେ ପଡିଲେ ଯେ ଯଦି ରାଜା ଜାଣିବେ ୧୨ ବର୍ଷର ପିଲା ହିଁ କରିଦେଲା ଯାହା ୧୨୦୦ କାରିଗର କରି ପାରିଲେନି , ତେବେ ରାଜା ହୁଏତ ସମସ୍ତଙ୍କୁ ପ୍ରାଣଦଣ୍ଡ ଦେଇ ପାରନ୍ତି । ଧର୍ମପଦ ଏହା ଶୁଣି ନିଜେ ମନ୍ଦିର ଉପରକୁ ଯାଇ ସାଗରକୁ ଲମ୍ଫ ପ୍ରଦାନ କରି ପ୍ରାଣବଳି ଦେଲେ ଏହି କଥା ଯେପରି ସବୁଦିନ ପାଇଁ ଗୋପନ ରହେ । ପ୍ରବାଦ ରହିଲା  "୧୨୦୦ କାରିଗରରେ ଦାୟ ନା ଧର୍ମପଦରେ ଦାୟ"  ଧର୍ମପଦ ଓଡ଼ିଆ ଇତିହାସରେ ପ୍ରଥମ ସହିଦର ମାନ୍ୟତା ପାଇଥାଆନ୍ତି। ସେ ୧୨୦୦ କାରିଗରଙ୍କ ଜୀବନ ବଞ୍ଚାଇବାକୁ ନିଜର ପ୍ରାଣବଳି ଦେଇ ଇତିହାସରେ ଅମର ହେଇ ରହିଲେ ।
ଚକ୍ଷୁ ହର୍ପିସ୍ ଜୋଷ୍ଟର  (ଇଂରାଜୀ ଭାଷାରେ / ), ଅନ୍ୟ ନାମ ଚକ୍ଷୁ ଜୋଷ୍ଟର, ଏକ ହର୍ପିସ୍ ରୋଗ ଯାହା ଆଖି ଓ ପାର୍ଶ୍ୱବର୍ତ୍ତୀ ସ୍ଥାନମାନଙ୍କୁ ପ୍ରଭାବିତ କରିଥାଏ  । ଲକ୍ଷଣ: ସାଧାରଣତଃ ଆଖିର ଫୁଲା ସହିତ କପାଳରେ ଦାଗ ଦେଖାଯାଏ  ଆଖିରେ ଯନ୍ତ୍ରଣା, ଆଖି ଲାଲ ହେବା ଏବଂ ଆଲୋକ ସମ୍ବେଦନଶୀଳତା ମଧ୍ୟ ହୋଇପାରେ  ରାସ୍ ହେବା ପୂର୍ବରୁ ଜ୍ୱର ଓ କପାଳରେ ଘା  ଦେଖାଯାଏ। ଜଟିଳତା ମଧ୍ୟରେ ଦୃଷ୍ଟିହାନୀ, ଡୋଳା ଭିତରେ ଚାପ ବୃଦ୍ଧି ଏବଂ କ୍ରନିକ ବା ସ୍ଥାୟୀ ଯନ୍ତ୍ରଣା ହୋଇପାରେ  ଅନ୍ତର୍ନିହିତ କାର୍ଯ୍ୟଶୈଳୀରେ ଅଫଥାଲିକ ସ୍ନାୟୁରେ ଭାରିସେଲ୍ଲା ଜୋଷ୍ଟର ଭୂତାଣୁ ପୁନଃ ସକ୍ରିୟ ହୋଇଯାଏ । ଦୁର୍ବଳ ରୋଗ ପ୍ରତିରୋଧ ଶକ୍ତି, ମାନସିକ ଚାପ ଏବଂ ବୃଦ୍ଧାବସ୍ଥା ଏହି ରୋଗର ବିପଦ କାରକ ଅଟନ୍ତି । ଲକ୍ଷଣ ଉପରେ ରୋଗ ନିର୍ଣ୍ଣୟ ଆଧାରିତ ହୁଏ  ଏହାର ଚିକିତ୍ସାରେ ସାଧାରଣତଃ ଆସାଇକ୍ଲୋଭିର ଭଳି ଭୂତାଣୁରୋଧୀ ବଟିକା ଦିଆଯାଇଥାଏ । ଡୋଳାର ବିସ୍ତାର କରିବା ପାଇଁ ଆବଶ୍ୟକୀୟ ବୁନ୍ଦା ଓ ଷ୍ଟେରଏଡ ଆଖି ବୁନ୍ଦା ବ୍ୟବହାର କରାଯାଇପାରେ  ଏହି ରୋଗ ପ୍ରତିରୋଧ ପାଇଁ ୫୦ ବର୍ଷ ବୟସରୁ ଅଧିକ ଥିବା ଲୋକଙ୍କୁ ଟିକା ଦିଆଯାଏ । ଆମେରିକାରେ ପ୍ରତି ବର୍ଷ ଅଧ ନିୟୁତ ଲୋକଙ୍କର ଏହି ରୋଗ ହୋଇଥାଏ ଯାହା ସମୁଦାୟ ଆଖି ରୋଗର ପ୍ରାୟ ୧୦%ରୁ ୨୫% ହୋଇଥାଏ ।
ପ୍ରଦୀପ କୁମାର ଦିଶାରୀ  (ଜନ୍ମ: ୮ ଜୁନ ୧୯୭୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଲାଞ୍ଜିଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରଦୀପ କୁମାର ଦିଶାରୀ ୧୯୭୫ ମସିହାର ଜୁନ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପଦ୍ମନାଭ ଦିଶାରୀ ଓ ପତ୍ନୀଙ୍କ ନାମ ପଦ୍ମାବତୀ ଦିଶାରୀ । ରାଜନୈତିକ ଜୀବନ ପ୍ରଦୀପ କୁମାର ଦିଶାରୀ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କଂଗ୍ରେସ ପ୍ରାର୍ଥୀ ଭାବରେ ଲାଞ୍ଜିଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ବିଜୁ ଜନତା ଦଳର ପ୍ରାର୍ଥୀ ବଳଭଦ୍ର ମାଝିଙ୍କଠାରୁ ୨୪,୮୯୫ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜେଡିର ପ୍ରାର୍ଥୀ ଭାବରେ ପୁଣିଥରେ ଲାଞ୍ଜିଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬୨,୪୧୩ ଖଣ୍ଡ ଭୋଟ୍ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ କଂଗ୍ରେସର ଶିବାଜୀ ମାଝିଙ୍କୁ ୧୪,୩୦୮ ଖଣ୍ଡ ଭୋଟ୍‌ରେ ପରାସ୍ତ କରିଥି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଫୁପଗାଁ, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୫୭ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ପ୍ରଶାଖାଯୁକ୍ତ ଦୁଇଟି ଛୋଟ ଗଛଡାଳକୁ କାଟି ଅଗ୍ରଭାଗକୁ ଗୋଜିଆ ବା ତୀକ୍ଷ୍‌ଣ କରାଯାଏ । ସରୁ ଦଉଡିରେ ଉକ୍ତ ଦୁଇଟି ଡାଳକୁ ଏପରି ବନ୍ଧାଯାଇଥାଏ ଯେପରି ବାଛୁରୀ ମୁହଁରେ ବାନ୍ଧିହେବ । ବ୍ୟବହାର ବାଛୁରୀ ଯେତେବେଳେ ଘାସଖାଇବା ଶିଖିଯାଏ, ସେତେବେଳେ ମା 'ଗାଈ ସହିତ ବାଛୁରୀକୁ ଘାସପଡ଼ିଆ କିମ୍ବା ବଣଜଙ୍ଗଲକୁ ଛାଡ଼ିଦିଆଯାଏ । କିନ୍ତୁ ବାଛୁରୀ ମା 'ଗାଈଠାରୁ ମଝିରେ ମଝିରେ ସବୁତକ ଖିରପିଇଦିଏ । ବାଛୁରୀ ଗାଈଠାରୁ ଖିର ନ ପିଇପାରିବା ପାଇଁ , ବାଛୁରୀମୁହଁରେ ବାଆଁରା ବାନ୍ଧିଦିଆଯାଏ । ବାଛୁରୀ ଯେତେବେଳେ ଖିର ପିଇବାକୁ ମା 'ଗାଈ ଚିରରେ ମୁହଁ ଲଗାଏ, ସେତେବେଳେ ବାଆଁରାର ତୀକ୍ଷ୍ ‌ଣ ଅଗ୍ରଭାଗ ଗାଈର ପହ୍ନାରେ ସ୍ପର୍ଶକରି ଆଘାତ ଦିଏ । ଫଳରେ ଗାଈ ଆଘାତ ପାଇ ବାଛୁରୀଠାରୁ ଦୂରକୁ ଚାଲିଯାଏ ଏବଂବାଛୁରୀ ଆଉ ଖିର ପିଇପାରେ ନାହିଁ ।
ଲାଲା ନଗେନ୍ଦ୍ର ରାୟ ଓଡ଼ିଶାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ । ରଚନାବଳୀ ଅନୁବାଦ ସେ  "ମେଲଭିଲେ" ଙ୍କ ଲିଖିତ  '  "ର ଓଡ଼ିଆରେ ରୂପାନ୍ତର କରିଥିଲେ ।
ଭାରତୀୟ ବାୟୁସେନା ବା   ; :            ,   ଭାରତୀୟ ସଶସ୍ତ୍ର ବାହିନୀର ଏକ ଅଂଗ। ଭାରତୀୟ ଆକାଶ କ୍ଷେତ୍ରର ସୁରକ୍ଷା ଓ ସଂଘର୍ଷ ସମୟରେ ଆକାଶ ପଥରେ ଯୁଦ୍ଧ କରିବା ହେଉଛି ଏହାର ପ୍ରଥମ ଓ ପ୍ରଧାନ କର୍ତ୍ତବ୍ୟ। ଏହା ବିଧିବଦ୍ଧ ଭାବରେ ୮ ଅକ୍ଟୋବର ୧୯୩୨ରେ ବ୍ରିଟିଶ ରାଜତ୍ୱ ଅଧିନରେ ସ୍ଥାପିତ ହୋଇଥିଲା। ଏହାକୁ ରାଜକୀୟ ବାୟୁସେନାର ଉପାଧି ୧୯୪୫ରେ ଦ୍ୱିତୀୟ ବିଶ୍ୱଯୁଦ୍ଧରେ ଅବଦାନ ପାଇଁ ମିଳିଥିଲା। ୧୯୪୭ରେ ଭାରତ ସ୍ୱାଧୀନ ହେଲାପରେ ଏହି ଉପଢୌକନକୁ ବାହାର କରିଦିଆଯାଇଥିଲା।
ସୋହିନୀ ଘୋଷ ଏଜେକେ ମାସ୍ କମ୍ୟୁନିକେସନ୍ ରିସର୍ଚ୍ଚ ସେଣ୍ଟର, ଜାମିଆ ମିଲ୍ଲିଆ ଇସ୍ଲାମିଆର ଜଣେ ପ୍ରଧ୍ୟାପିକା । ସେ ଲୋକପ୍ରିୟ ସଂସ୍କୃତିର ଏକ ପ୍ରାବନ୍ଧିକା ଓ ବୃତ୍ତଚିତ୍ର ନିର୍ମାତା । ୨୦୦୭ ମସିହାରେ ମିନେସୋଟା ବିଶ୍ୱବିଦ୍ୟାଳୟରେ ଏକ ସାକ୍ଷାତକାରରେ ସେ ତାଙ୍କ ଜୀବନ ଏବଂ କାର୍ଯ୍ୟର ପ୍ରତିଫଳନ ପ୍ରଦାନ କରିଥିଲେ । ଶିକ୍ଷା ସୋହିନୀ ଏମ୍‌ସିଆର୍‌ସି ଏବଂ କର୍ଣ୍ଣେଲ୍ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର କରିଥିଲେ ଏବଂ ୧୯୯୦ରୁ ୧୯୯୬ ପର୍ଯ୍ୟନ୍ତ ଜଣେ ଅତିଥି ଅଧ୍ୟାପିକା ଭାବରେ କାର୍ଯ୍ୟ କରିଥିଲେ ।୧୯୯୦ ଦଶକରେ ସେ ଚିକାଗୋ ବିଶ୍ୱବିଦ୍ୟାଳୟରେ ଅଧିକାଂଶ ସମୟ କାର୍ଯ୍ୟ କରିଥିଲେ, ଯେଉଁଠି ସେ ଲୈଙ୍ଗିକତା, ସଂସ୍କୃତି ଏବଂ ସମାଜ ଉପରେ ପଢ଼ାଉଥିଲେ । ବୃତ୍ତଚିତ୍ର ସେ ୯୦ ଦଶକରେ ହିଁ ଡକ୍ୟୁମେଣ୍ଟାରୀ ଫିଲ୍ମ କାମ ଆରମ୍ଭ କରିଥିଲେ ଏବଂ ସହ-ସସ୍ଥାପିକା ଭାବରେ ମିଡିଆଷ୍ଟ୍ରୋମ୍ କଲେକ୍ଟିଭ୍‌ର ସ୍ଥାପନ କରିଥିଲେ । ସେ କେବଳ ମହିଳାମାନଙ୍କୁ ନେଇ ଏକ ବୃତ୍ତଚିତ୍ର ନିର୍ମାଣ କରିଥିଲେ, ଯାହାକି ୧୯୯୨ ମସିହାରେ ନାରୀ ଗଣ-ଯୋଗାଯୋଗ ପେଶାଦାରୀଙ୍କଦ୍ୱାରା ଆକର୍ଷଣୀୟ କାମ ଭାବରେ ଚାମେଲି ଦେବୀ ଜୈନ ପୁରସ୍କାର ପାଇଥିଲା । ୧୯୯୮ ମସିହାରେ ସେ ଥ୍ରୀ ଓମେନ୍ ଆଣ୍ଡ ଏ କ୍ୟାମେରାରେ ସବିନା ଗଡ଼ିହୋକ୍‌ଙ୍କ ସହିତ କାର୍ଯ୍ୟ କରିଥିଲେ । ଅନ୍ୟାନ୍ୟ କାର୍ଯ୍ୟ ୨୦୦୨ ମଦିହାରେ, ସୋହିନୀ ସ୍ୱାଧୀନ ଭାବରେ ତାଙ୍କର ପ୍ରଥମ ବୃତ୍ତଚିତ୍ରର ପ୍ରଯୋଜନା କରିଥିଲେ । ଟେଲ୍‍ସ୍ ଅଫ୍ ଦ ନାଇଟ୍ ଫେରିସ୍ ନାମକ ଏହି ବୃତ୍ତଚିତ୍ରଟି ୨୦୦୩ ମସିହାରେ ଜୀବିକାରେ ଶ୍ରେଷ୍ଠ କଥାଚିତ୍ର ପୁରସ୍କାର ପାଇଥିଲା ଏବଂ ୧୩ଟି ଦେଶରେ ପ୍ରଦର୍ଶିତ ହୋଇଥିଲା । ସେ ଲିଙ୍ଗଗତ ଶିକ୍ଷା, ମହିଳାଙ୍କ ଉପରେ ହିଂସା ଓ ଅତ୍ୟାଚାର, ଏବଂ ଭାରତରେ ସେନ୍ସର୍‌ସିପ୍ ଭଳି ଅନେକ ଶୈକ୍ଷିକ ପୁସ୍ତକ ପ୍ରକାଶ କରିଛନ୍ତି । ୨୦୨୧ ମସିହାରେ, ସେ ଜନ୍ ଗ୍ରେୟସନ୍‌ଙ୍କ ପ୍ରୟୋଗାତ୍ମକ କ୍ଷୁଦ୍ର ବୃତ୍ତଚିତ୍ର ଇଣ୍ଟରନ୍ୟାସନାଲ୍ ଡାଓନ୍ କୋରସ୍ ଡେରେ ଜଣେ ପ୍ରତିଯୋଗୀ ଭାବରେ ଯୋଗ ଦେଇଥିଲେ ।